marsh-mellow/assamese_wikipedia huggingface dataset:
জয়াশ্ৰী ৰামাদাস () (তাছকাৰ) এগৰাকী ভাৰতীয় শিক্ষাবিদ তেওঁ ভাৰতৰ মুম্বাইস্থিত টাটা ইনষ্টিটিউট অৱ ফাণ্ডামেণ্টেল ৰিচাৰ্চ (টিআইএফআৰ)ৰ ৰাষ্ট্ৰীয় কেন্দ্ৰ হোমি ভাভা চেণ্টাৰ ফৰ চাইন্স এডুকেচন (এইচবিচিএছই)ৰ কেন্দ্ৰ সঞ্চালিকা (২০১১২০১৬) আছিল এগৰাকী অধ্যাপিকা হিচাপে তেওঁ জ্ঞান আৰু বিজ্ঞান শিক্ষাৰ সৈতে জড়িত স্নাতক পাঠ্যক্ৰম শিকায় ইয়াৰ উপৰিও তেওঁ আন্তৰ্জাতিক বিশুদ্ধ আৰু প্ৰায়োগিক পদাৰ্থ বিজ্ঞান সংঘ আৰু আন্তৰ্জাতিক পদাৰ্থ বিজ্ঞান শিক্ষা সমিতিৰ সদস্য ২০০৮ চনৰ নৱেম্বৰ মাহত ৰামাদাসক এইচ.বি.চি.এছ.ই.-ৰ ডিন হিচাপে নিযুক্তি দিয়া হৈছিল আৰু ২০১১ চনৰ জুনত তেওঁক কেন্দ্ৰৰ সঞ্চালক হিচাপে নিযুক্তি দিয়া হয় তেওঁ বৰ্তমান হায়দৰাবাদৰ টি.আই.এফ.আৰ. চেণ্টাৰ ফৰ ইণ্টাৰডিসিপ্লিনৰী ষ্টাডিজৰ অধ্যাপক

 প্ৰাৰম্ভিক জীৱন 
১৯৫৪ চনত বম্বে (বৰ্তমান মুম্বাই)ত জন্মগ্ৰহণ কৰিছিল জয়াশ্ৰী ৰমাদাস (তাস্কৰ)ৰ তেওঁৰ দেউতাক আছিল এজন টেলিকমিউনিকেচন ইঞ্জিনিয়াৰ তেওঁৰ প্ৰাৰম্ভিক স্কুলীয়া শিক্ষা দিল্লীৰ ছেইণ্ট থমাছ স্কুলত হৈছিল, তাৰ পাছত তেওঁ বাগদাদৰ আমেৰিকান স্কুলত এবছৰ অধ্যয়ন কৰিছিল আৰু পুনেৰ ছেইণ্ট হেলেনাছ স্কুলৰ পৰা স্কুলীয়া শিক্ষা সম্পূৰ্ণ কৰিছিল তেওঁ পুনেৰ ফাৰ্গাছন কলেজত অধ্যয়ন কৰিছিল আৰু ১৯৭৬ চনত আই.আই. টি. কানপুৰৰ পৰা পদাৰ্থ বিজ্ঞানত স্নাতকোত্তৰ ডিগ্ৰী লাভ কৰিছিল তেওঁ এইচ.বি.চি.এছ.ই.-ত বিজ্ঞান শিক্ষা বিষয়ত ডক্টৰেট অধ্যয়ন কৰিবলৈ গৈছিল তেওঁ পুনে বিশ্ববিদ্যালয়ৰ পৰা পিএইচ.ডি. লাভ কৰিছিল তেওঁৰ থিচিচখন সম্ভৱতঃ ভাৰতত বিজ্ঞান শিক্ষাৰ বিষয়ে প্ৰথম গৱেষণা-কৰ্ম আছিল

 কেৰিয়াৰ 
তেওঁৰ কেৰিয়াৰৰ বেছিভাগ সময় ৰামাদাস এইচবিচিএছই-ত আছিল লিডছ বিশ্ববিদ্যালয়ত প'ষ্ট ডক্টৰেট ডিগ্ৰী লাভ কৰা ৰামাদাস পৰৱৰ্তী সময়ত এইচবিচিএছই-ৰ অধ্যাপক হিচাপে নিযুক্তি লাভ কৰে ২০০৭ চনৰ আগষ্ট মাহত তেওঁ প্ৰাধ্যাপক আৰু ২০০৮ চনৰ নৱেম্বৰ মাহত ডিন হৈছিল ২০১১ চনৰ জুন মাহত তেওঁ এইচ. চি. প্ৰধানৰ পৰা এইচবিচিএছই-ৰ চতুৰ্থ কেন্দ্ৰ সঞ্চালক হিচাপে দায়িত্ব গ্ৰহণ কৰে, তেওঁ পাঁচ বছৰৰ বাবে এই নিযুক্তি লাভ কৰে তেওঁ টাফ্টছ বিশ্ববিদ্যালয় আৰু এম. আই. টি.-ত এবছৰকৈ অতিবাহিত কৰিছিল 

২০১৭ চনৰ জানুৱাৰী মাহত ৰামাদাস হায়দৰাবাদৰ টি আই এফ আৰ চেণ্টাৰ ফৰ ইণ্টাৰডিচিপ্লিনেৰী ষ্টাডিজলৈ স্থানান্তৰিত হয় 

 বঁটাবৃত্তি 

 ১৯৭১-১৯৮১ ৰাষ্ট্ৰীয় বিজ্ঞান প্ৰতিভা সন্ধান বৃত্তি লাভ 
 "বৈজ্ঞানিক শৈক্ষিক সামগ্ৰীৰ বিকাশ"ৰ বাবে ২০১১ চনৰ টিডব্লিউএএছ আঞ্চলিক কাৰ্যালয় বঁটা লাভ 

 তথ্যসূত্ৰ 

শ্ৰেণী:বিংশ শতিকাৰ ভাৰতীয় মহিলা বিজ্ঞানী
শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
জয়ৱন্তীবেন মেহতা ( ;  ২০ ডিচেম্বৰ ১৯৩৮  ৭ নৱেম্বৰ ২০১৬) এগৰাকী ভাৰতীয় ৰাজনীতিবিদ ভাৰতীয় জনতা পাৰ্টিৰ সদস্যা আছিল তেখেত ১৯৭৮ চনত মহাৰাষ্ট্ৰৰ বিধানসভালৈ নিৰ্বাচিত আৰু ১৯৮৯ চনত তেওঁ প্ৰথমবাৰৰ বাবে লোকসভালৈ নিৰ্বাচিত হৈছিল

১৯৬২ চনত প্ৰথম ৰাজনীতিত প্ৰৱেশ কৰে ১৯৬৮ চনত বম্বে পৌৰ নিগমৰ পৌৰসভাৰ সদস্য নিৰ্বাচিত হয় পিছত তেওঁ পুনৰ নিৰ্বাচিত হৈ ১০ বছৰ পৌৰসভাৰ কাউন্সিলাৰ হিচাপে কাৰ্যনিৰ্বাহ কৰে

১৯৭৫ চনত ঘোষণা কৰা জৰুৰীকালীন অৱস্থাৰ সময়ত তেওঁ ১৯ মাহৰ কাৰাবাস খাটিবলগা হৈছিল ১৯৭৮ চনত মহাৰাষ্ট্ৰৰ বিধানসভালৈ নিৰ্বাচিত হোৱা জয়ৱন্তীবেনে ১৯৮৫ চনলৈকে অপেৰা হাউছ সমষ্টিৰ পৰা ২টা কাৰ্যকাল কাৰ্যনিৰ্বাহ কৰিছিল

১৯৮০ চনত বিজেপিৰ ৰাষ্ট্ৰীয় কাৰ্যনিৰ্বাহকৰ সদস্য হয় আৰু ১৯৮৮ চনত তেওঁক সৰ্বভাৰতীয় সম্পাদক হিচাপে নিযুক্তি দিয়া হয়

১৯৮৯ চনত তেওঁ প্ৰথমবাৰৰ বাবে লোকসভালৈ নিৰ্বাচিত হয় ইয়াৰ পিছত ১৯৯৬ আৰু ১৯৯৯ চনত পুনৰ নিৰ্বাচিত হৈ ১৯৯৯ চনৰ পৰা ২০০৪ চনলৈ বাজপেয়ী চৰকাৰত ক্ষমতাৰ ৰাজ্যিক মন্ত্ৰী হিচাপে নিযুক্তি লাভ কৰে

জয়ৱন্তীবেনে ১৯৯১ চনৰ পৰা ১৯৯৫ চনলৈ বিজেপিৰ মহিলা মৰ্চাৰ সভাপতি আৰু তাৰ পিছত ১৯৯৩ চনৰ পৰা ১৯৯৫ চনলৈকে ভাৰতীয় জনতা পাৰ্টিৰ উপ-সভাপতি হিচাপে কাৰ্যনিৰ্বাহ কৰিছিল

১৯৮৯ চনত নৱম লোকসভাত মুম্বাই উত্তৰ-পূৱ সমষ্টি আৰু ১৯৯৬ আৰু ১৯৯৯ চনত মুম্বাই দক্ষিণ সমষ্টিৰ একাদশ আৰু ত্ৰয়োদশ লোকসভাত প্ৰতিনিধিত্ব কৰিছিল

মৃত্য়ু
২০১৬ চনৰ ৭ নবেম্বৰত ৭৭ বছৰ বয়ষত তেখেত স্বৰ্গগামী হয়

তথ্য সূত্ৰ
জলছবি () অসমীয়া সাহিত্য জগতৰ এগৰাকী সাহিত্যিক অনুৰাধা শৰ্মা পূজাৰীৰ দ্বাৰা ৰচিত এখন উপন্যাস ২০১৪ চনত প্ৰকাশ হোৱা এই উপন্যাসখন মূলতঃ এগৰাকী এলঝাইমাৰ ৰোগী আৰু তেওঁক কেন্দ্ৰ কৰি সৃষ্টি হোৱা ঘটনা-পৰিঘটনাৰ ঔপন্যাসিক বিৱৰণ
 উপন্যাসখনৰ চৰিত্ৰ 
সুৱৰ্ণজ্যোতি: উপন্যাসৰ কেন্দ্ৰীয় চৰিত্ৰ এগৰাকী নাৰী সুৱৰ্ণজ্যোতিৰ জীৱন কাহিনীৰ আধাৰত নিৰ্মাণ হৈছে জলছবি ৰক্ষণশীল ব্ৰাহ্মণ সমাজৰ নিয়ম অনুসৰি পঢ়া-শুনাত যথেষ্ট ৰাপ থকা পাছতো পুষ্পিতা হোৱাৰ আগতেই বাগানৰ মেনেজাৰ ৰমেশ ৰ সৈতে বিয়াত বহিছিল সুৱৰ্ণজ্যোতি দুয়ো পতি-পত্নীৰ মাজত এক যথেষ্ট বুজা-বুজিৰ পৰিবেশৰ ছবি দেখা পোৱা যায় যত ৰমেশে নিজ পত্নীক সকলো প্ৰকাৰে শিক্ষিত তথা জ্ঞানী কৰিবলৈ কিতাপ পঢ়িবলৈ উদগনি দিছিল 

প্ৰত্যেক পৰিয়ালত সুখ-দুখ থাকে দুখৰ মুখামুখি নহলে মানুহে সুখক পাব নোৱাৰে ঠিক তেনেদৰেই  সুৱৰ্ণজ্যোতি জীৱনৰ দুখ যন্ত্ৰণাবোৰে পাঠকক মুহি ৰাখিছে স্বামী ৰমেশ ৰ এক দুৰ্ঘটনাৰ পিছত সুৱৰ্ণজ্যোতিয়ে নিজৰ ফুলকুমলীয়া সন্তানক বুকুৰ গাখীৰৰ পৰা আঁতৰাই আইতাকৰ ওচৰত থৈ যোৱা ঘটনাই পাঠকক দুখ দিয়ে সেইগৰাকী ধৈৰ্যশীল পত্নীয়ে যেতিয়া স্বামীক সম্পূৰ্ণ সুস্থ ৰূপত ঘূৰাই আনিবলৈ প্ৰতিজ্ঞাবদ্ধ হৈ পৰে তেতিয়া সেই পত্নীক কোনোৱে ৰখাব পৰা নাই, আৰু বংগোপ সাগৰেদি সুৱৰ্ণজ্যোতিয়ে স্বামীক লৈ অকলেই যাত্ৰা কৰিছে যি সেই সময়ৰ ৰক্ষণশীল সমাজৰ বাবে এক অতি স্পৰ্শকাতৰ কথা এই সময়খিনিত সন্মুখীন হোৱা বিভিন্ন পৰিবেশ পৰিস্থিতিৰ কথা অৱগত কৰা একমাত্ৰ ডায়েৰী খনেই আছিল সুৱৰ্ণজ্যোতিৰ একমাত্ৰ সংগী 

এনেদৰেই অযুত জীৱনৰ যুদ্ধৰ অন্তত যেতিয়া সেইগৰাকী নাৰীয়ে নিজৰ লগত তথা নিজ বাৰ্ধক্যৰ লগতো যুদ্ধ কৰিবলগীয়া হৈছে তেতিয়া সেই যুদ্ধ হৈ পৰিছে অতি কষ্টদায়ক মৃত্যুক কেতিয়াও আশা নকৰা পাছতো বৃদ্ধগৰাকী লাহে লাহে হৈ পৰিছে এগৰাকী মনোৰোগী অতীতত হৈ যোৱা বহুতো মনোকষ্ট আৰু বিশ্বাসঘাতকতাৰ ফলত সূৱৰ্ণজ্যেতি লাহে লাহে শাৰীৰিক আৰু মানসিক ৰোগী হৈ পৰে আৰু অবশেষত তেওঁ মৃত্যুৰ ওচৰত হাৰ মানে 

মানি: মানি সূৱৰ্ণজ্যোতিৰ জী, উপন্যাসৰ আন এক চৰিত্ৰ জীৱনৰ প্ৰক্ৰিয়াৰ অন্য এক স্তৰ বাৰ্ধক্যত ব্যক্তিয়ে সদায় মৰম,স্নেহ বিচাৰে তথা বৃদ্ধ লোকসকলক প্ৰয়োজন হয় মৰমৰ হাতৰ তেওঁলোকক পৰিয়ালৰ বোজা বুলি যাতে ভাবি নলৈ সদায় যে আন্তৰিকতা যাছিব লাগে, তাৰে এক উদাহৰণ হিচাবে মানি চৰিত্ৰটোক চিহ্নিত কৰিব পাৰো লগতে মানিৰ স্বামী ৰিদিপেও শাহুৱেকৰ শুশ্ৰূষা কৰিবলৈ যত্নপৰ হৈছে, বৃদ্ধা শাহুৱেকৰ অস্বাভাৱিক কাৰ্যত চিন্তিত হৈছে মানিয়ে মাক সূৱৰ্ণজ্যোতিৰ মানসিক অৱস্থা দেখি নিজৰ সাধ্যানুসাৰে মাকৰ কষ্ট লাঘৱ কৰিবলৈ যত্ন কৰিছে,মাকৰ অতীতৰ জীৱনৰ কথা খুচৰি বিচাৰিছে, অথচ মাকৰ কষ্ট দেখি মনে নিবিচৰা সত্ত্বেও মাকৰ মৃত্যুক কামনা কৰিছে মাকে ভয় কৰি থকা এই মৃত্যুতেই যেন মাকে শান্তি পাব মানিৰ ভাৱ হৈছে শেষত মাকৰ মৃত্যুত তাই মৌন হৈ পৰিছে, আৰু একান্তই অকলশৰে মাকৰ স্মৃতি সোৱৰিছে

 তথ্য সংগ্ৰহ 

শ্ৰেণী:অসমীয়া উপন্যাস
শ্ৰেণী:অনুৰাধা শৰ্মা পূজাৰীৰ উপন্যাস
১৮৩৬ চনত চিত্ৰিত কৰা ধৰণে ঝেং য়ি চাও (১৭৭৫১৮৪৪; সোঁফালে)
যদিও ইতিহাসত জলদস্যুৰ অধিকাংশই পুৰুষ, মহিলা জলদস্যুৰ প্ৰায় এশটামান জনা-শুনা উদাহৰণ আছে আৰু ইয়াৰে প্ৰায় চল্লিশজন জলদস্যুৰ সোণালী যুগত সক্ৰিয় আছিল

কিছুমান মহিলা জলদস্যু কেপ্তেইন আৰু কিছুমানে এটা অঞ্চলৰ সমগ্ৰ জলদস্যুগিৰিৰ নেতৃত্ব বহন কৰি আহিছে আটাইতকৈ শক্তিশালী জলদস্যু মহিলাসকলৰ ভিতৰত ঝেং য়ি চাও (১৭৭৫১৮৪৪) আৰু হুয়াং বামেই (১৯০৬১৯৮২)ৰ দৰে ব্যক্তিও আছিল, যি দুগৰাকীয়ে লাখ লাখ জলদস্যুৰ নেতৃত্ব দিছিল

নিজে জলদস্যু হোৱা কেইগৰাকীমানৰ উপৰিও মহিলাসকলে ঐতিহাসিকভাৱে গৌণ ভূমিকাৰ জৰিয়তে জলদস্যুৰ সৈতে অধিক জড়িত হৈ আহিছে, চোৰাংচোৱা, ধন ঋণদাতা, চুৰি সামগ্ৰী ক্ৰেতা, ধাবা ৰখীয়া আৰু বেশ্যা হোৱাৰ জৰিয়তে আৰু জলদস্যু আৰু ভুক্তভোগী উভয়ৰে পৰিয়ালৰ সদস্য হোৱাৰ জৰিয়তে জলদস্যুৰ সৈতে যোগাযোগ কৰি আহিছে কিছুমান মহিলাই জলদস্যুকো বিয়া কৰাইছিল আৰু নিজৰ ঘৰ বা প্ৰতিষ্ঠানক জলদস্যুৰ নিৰাপদ আশ্ৰয়স্থললৈ ৰূপান্তৰিত কৰিছিল এই গৌণ ভূমিকাত থকা মহিলাসকলৰ জৰিয়তে জলদস্যুসকলক মহিলাৰ সংস্থাৰ দ্বাৰা শক্তিশালীভাৱে সমৰ্থন কৰা হৈছিল ইংলেণ্ডৰ প্ৰথম এলিজাবেথ(১৫৫৮১৬০৩)ৰ দৰে ৰজাকে ধৰি কিছুমান প্ৰভাৱশালী মহিলায়ো জলদস্যুৰ শক্তিশালী পৃষ্ঠপোষক হিচাপে কাম কৰিছে যদিও তেওঁলোকে শৈক্ষিকভাৱে কম গুৰুত্ব লাভ কৰিছে, তথাপিও সমসাময়িক জলদস্যুগিৰিত মহিলাসকলে এই গুৰুত্বপূৰ্ণ গৌণ ভূমিকাসমূহ দখল কৰি আছে উদাহৰণস্বৰূপে ছোমালিয়াৰ উপকূলত বাস কৰা মহিলাসকলে পৰিবহণ, গৃহ নিৰ্মাণ আৰু নিযুক্তিত অংশগ্ৰহণ কৰাৰ মাজেৰে জলদস্যুক বহু পৰিমাণে সমৰ্থন কৰে

সাধাৰণতে নাৱিকৰ জীৱন-যাত্ৰা ঐতিহাসিকভাৱে এক অতি পুৰুষ-লিংগভিত্তিক কাৰ্য্যকলাপ জলদস্যু হোৱা মহিলাসকলে কেতিয়াবা তেনে কৰিবলৈ পুৰুষৰ বেশ ধাৰণ কৰিছিল কাৰণ তেনে নকৰিলে জলদস্যুৰ জাহাজত তেওঁলোকক সোমাবলৈ খুব কমেইহে অনুমতি দিয়া হৈছিল জলদস্যুৰ সোণালী যুগৰ বহু জাহাজত মহিলাসকলক দুৰ্ভাগ্য বুলি গণ্য কৰাৰ বাবে আৰু মহিলাসকলক লৈ পুৰুষ ক্ৰু সদস্যসকলে যুঁজিব বুলি ভয়ৰ বাবে জাহাজৰ চুক্তি অনুসৰি (সকলো ক্ৰুৰ স্বাক্ষৰিত হোৱাটো প্ৰয়োজনীয়) নিষিদ্ধ কৰা হৈছিল বহুতো বিখ্যাত মহিলা জলদস্যু, যেনে এন্নে বনি (১৭২০ চনৰ ২৮ নৱেম্বৰৰ পিছত নিৰুদ্দেশ) আৰু মেৰী ৰিড (১৭২১ চনৰ এপ্ৰিল মাহত মৃত্যু) সেই অনুসৰি পুৰুষৰ সাজ-পোছাক পিন্ধিছিল আৰু কাম কৰিছিল যিহেতু বহুতো জলদস্যু মহিলাৰ লিংগ ধৰা পৰাৰ পিছতহে উন্মোচিত হৈছিল, সেয়েহে জীৱিত সূত্ৰই উল্লেখ কৰাতকৈ জলদস্যুগিৰিত মহিলাৰ সংখ্যা বেছি হোৱাটো সম্ভৱ

ঐতিহাসিক নাৰী জলদস্যুৰ উপৰিও জলদস্যুত নাৰী কিংবদন্তি আৰু লোককথাতো সঘনাই দেখা গৈছে আদিম কিংবদন্তি মহিলা জলদস্যু হয়তো গ্ৰীক পৌৰাণিক কাহিনীৰ আটালাণ্টা, যিয়ে কিংবদন্তি অনুসৰি ট্ৰ'জান যুদ্ধৰ আগৰ বছৰবোৰত আৰ্গন'টৰ সৈতে যোগদান কৰিছিল  স্ক্যাণ্ডিনেভিয়ান লোককথা আৰু পৌৰাণিক কাহিনীবোৰ যদিও কাহিনীবোৰ নিজেই পৰীক্ষা কৰা হোৱা নাই, তথাপিও জাহাজ আৰু বহৰৰ কমাণ্ড কৰা অসংখ্য মহিলা যোদ্ধা (ঢালৰ কুমাৰী) অন্তৰ্ভুক্ত কৰা হৈছে আধুনিক কল্পকাহিনীত মহিলা জলদস্যুৰ ভূমিকা বিভিন্ন, যিয়ে প্ৰায়ে সাংস্কৃতিক নীতি আৰু পৰম্পৰাক প্ৰতিফলিত কৰে ২০ শতিকাৰ পৰাই কাল্পনিক জলদস্যু নাৰীক কেতিয়াবা নাৰী স্বাধীনতাৰ প্ৰতীক হিচাপে কেতিয়াবা ৰোমাণ্টিক প্ৰেমিকা হিচাপে বৰ্ণনা কৰা হৈছে
তথ্য সূত্ৰ

শ্ৰেণী:অপৰাধ
শ্ৰেণী:জলদস্যু
ফুল
ফুল
জলফাইৰ বীজ
ফল

জলফাই (বৈজ্ঞানিক নাম:  ) হৈছে এলিঅকাৰপেচী () পৰিয়ালৰ অন্তৰ্গত এবিধ সপুষ্পক উদ্ভিদৰ প্ৰজাতি এই উদ্ভিদৰ ফুলৰ বৰণ বগা উদ্ভিদৰ আকাৰ মধ্যমীয়াৰ পৰা ডাঙৰ জলফাই সাধাৰণতে শ্ৰীলংকা আৰু দক্ষিণ ভাৰত, আৰু ভাৰত উপমহাদেশৰ উত্তৰ অংশৰ অসম, বাংলাদেশ আৰু অন্যান্য কিছুমান অঞ্চলত পোৱা যায় ইয়াৰ ফল খোৱাৰ উপযোগী ইয়াৰ উপৰি এই উদ্ভিদ সৌন্দৰ্যবৰ্ধন, ধৰ্মীয় আৰু থলুৱা ঔষধ হিচাপে ব্যৱহাৰ কৰা হয়

বিৱৰণ
জলফাই এবিধ বিস্তৃত মুকুটযুক্ত মধ্যমীয়াৰ পৰা ডাঙৰ চিৰসেউজ উদ্ভিদ আৰু ইয়াৰ উচ্চতা ১৫ৰ পৰা ৬০ মিটাৰ ফুলৰ বেটুপাত ৪ৰ পৰা ৬ মিলিমিটাৰ দৈৰ্ঘ্যৰ শেঁতা সেউজীয়া বৰণৰ, ৪ৰ পৰা ৫ মিলিমিটাৰ দৈৰ্ঘ্যৰ বগা অথবা শেঁতা সেউজীয়া ৰঙৰ ৫টা পাহি থাকে সামান্য ক'লা ৰঙৰ পৰাগধানীযুক্ত ১৮-৩০ ডাল পুংকেশৰ থাকে ফুলবোৰ দিনটোৰ শেষৰ ফালে সম্পূৰ্ণকৈ ফুলি উঠে আৰু সেয়েহে সম্ভৱতঃ ৰাতিহে পৰাগন হয় ইয়াৰ ফলবোৰ ২.৫ চে.মি. দীঘল, মসৃণ, ডিম্বাকৃতিৰ আৰু সেউজীয়া বৰণৰ ইয়াৰ ফলৰ ভিতৰত এটা বাদামী বৰণৰ বীজ থাকে বীজটোৰ বাহিৰৰ খোলাটো কঠিন বীজবোৰৰ অংকুৰণ লেহেমীয়া আৰু ২ বছৰ পৰ্যন্ত সময় লাগিব পাৰে কাঠৰ ৰং বগা-হালধীয়া

বিস্তৃতি
জলফাইৰ এই প্ৰজাতিটো বিচ্ছিন্নভাবে বিস্তৃত, ই দক্ষিণ আৰু দক্ষিণ-পশ্চিম ভাৰত আৰু শ্ৰীলংকাৰ এটা অঞ্চলত আৰু অসম, উত্তৰ-পূব ভাৰতৰ পৰা বাংলাদেশলৈকে এটা অঞ্চলত স্থানীয়ভাবে পোৱা উদ্ভিদ জলফাই শ্ৰীলংকা, ভাৰত (তামিলনাডু, কৰ্ণাটক, কেৰালা, অসম, অৰুণাচল প্ৰদেশ), আৰু বাংলাদেশৰ থলুৱা উদ্ভিদ ইয়াক ৰিউনিয়ন আৰু মৰিচাছত নতুনকৈ ৰোপনপ্ৰাকৃতিক কৰি তোলা হৈছে

জলফাইৰ ৱেইবেলি () নামৰ প্ৰকাৰটো দক্ষিণ-পশ্চিম ভাৰতৰ কৰ্ণাটক আৰু কেৰালাত স্থানীয়ভাবে পোৱা যায়

স্থানীয় নাম

ভেৰালু () (সিংহল)
ভেৰালিক্কাই (তামিল)
কাৰাক্কা, কাৰা (মালায়ালাম)
বেলফই () (ছিলঠীয়া, বাংলাদেশ)
জলপাই (বঙালী)
অখি-ছিমিং (কাৰ্বি ভাষা, অসম)
জলফাই (অসমীয়া)
কৰফন () (মেইতেই ভাষা, মণিপুৰ)
ৰুদ্ৰাক্ষ (ভাৰত)
বীড গছ ( ) (ভাৰত)
চেইলন-অলিভ (-) (ইংৰাজী)

ইতিহাস
আধুনিক জীৱবৈজ্ঞানীক নামকৰণৰ প্ৰতিষ্ঠাপক ছুইডেনৰ কাৰ্ল লিনিয়াছে (১৭০৭-৭৮) ১৭৫৩ চনত তেওঁৰ গ্ৰন্থ স্পীচিজ প্লেণ্টাৰামত ( ) এই প্ৰজাতিটোৰ নাম উল্লেখ কৰিছিল ২০০১ চনত ৱেইবেলি প্ৰকাৰটোৰ নামকৰণ কৰিছিল শ্ৰেণীবিভাজক ছু ঝমাৰ্জটিয়ে ( ) (জন্ম ১৯৫৯), তেওঁ কিউ বুলেটিন ( ), ৫৬(২), ৪৩৭ পৃষ্ঠাত এই বিষয়ে প্ৰকাশ কৰিছিল

তথ্য সংগ্ৰহ

শ্ৰেণী:ফল
জলবায়ু () হৈছে সাধাৰণতে ৩০-বছৰতকৈ অধিক অন্তৰালৰ বতৰৰ পৰিসংখ্যা কোনো এটা অঞ্চলত এক দীঘলীয়া সময়ত হোৱা উষ্ণতা, আদ্ৰতা, বায়ুমণ্ডলীয় চাপ, বতাহ, বৰষুণৰ পৰিমাণ, বায়ুমণ্ডলীয় কণিকাৰ হিচাপ আৰু অন্যান্য ধাতৱীয় তত্ত্বৰ পাৰ্থক্য আদিৰ পৰিবৰ্তনৰ আৰ্হিৰ নিৰ্ধাৰণৰ দ্বাৰা অঞ্চলটোৰ জলবায়ু নিৰ্ণয় কৰা হয় বতৰৰ লগত জলবায়ুৰ পাৰ্থক্য হৈছে উল্লিখিত উপাদানসমূহ কম সময়ৰ বাবে নিৰ্ধাৰণ কৰা হয়

কোনো এটা অঞ্চলৰ জলবায়ু জলবায়ু তন্ত্ৰই সৃষ্টি কৰে, ইয়াৰ পাঁচটা উপাদান আছে: বায়ুমণ্ডল, জলমণ্ডল, ভূ-মণ্ডল, তুষাৰমণ্ডল, আৰু জৈৱমণ্ডল4    . .. ২৩ মাৰ্চ ২০১৭ত আহৰণ কৰা হৈছে 

কোনো স্থানৰ জলবায়ু তাৰ স্থানাংক, অৱস্থান, আৰু উচ্চতা, আৰু নিকটবৰ্তী পানীৰ উৎস আৰু সিহঁতৰ সোঁতে প্ৰভাৱিত কৰে বিভিন্ন উপাদান বিশেষকৈ উষ্ণতা আৰু বৰষুণৰ পৰিমাণৰ গড় বা বিশেষ পৰিসৰৰ ওপৰত নিৰ্ভৰ কৰি জলবায়ুক শ্ৰেণীবিভাজন কৰা হয় এনে এটা সাধাৰণ পদ্ধতি আছিল ক'পেন জলবায়ু শ্ৰেণীবিভাজন

তথ্য সংগ্ৰহ

শ্ৰেণী:জলবায়ু বিজ্ঞান
1.35300মধ্য চীনত থকা "তিনি গিৰিসংকটৰ বান্ধ" হৈছে পৃথিৱীত থকা যিকোনো ধৰণৰ বৈদ্যুতিক শক্তি উৎপাদন-কেন্দ্ৰৰ ভিতৰতে সৰ্ববৃহৎ
1.35দেশভেদে জলবিদ্যুৎ উৎপাদন
জলবিদ্যুৎ () হৈছে জলশক্তিৰ পৰা উৎপাদন হোৱা বিদ্যুৎ ২০১৫ চনৰ তথ্য মতে, পৃথিৱীৰ সৰ্বমুঠ বিদ্যুৎ উৎপাদনৰ প্ৰায় ১৬.৬য়েই হৈছে জলবিদ্যুৎ আনহাতে, নৱীকৰণযোগ্য বৈদ্যুতিক শক্তিৰ প্ৰায় ৭০য়েই হৈছে জলবিদ্যুৎ:.21.-201606201621. অনুমান কৰা হৈছে, পৰৱৰ্তী ২৫ বছৰলৈকে জলবিদ্যুতৰ পৰিমাণ প্ৰতিটো বছৰতে ৩.১কৈ বাঢ়ি থাকিব

পৃথিৱীৰ ১৫০খন দেশত জলবিদ্যুৎ প্ৰকল্প আছে তাৰে ভিতৰত, ২০১৩ চনত এছিয়া-প্ৰশান্ত ক্ষেত্ৰই গোলকীয় উৎপাদনৰ প্ৰায় ৩৩ জলবিদ্যুৎ উৎপাদন কৰিছিল জলবিদ্যুৎ উৎপাদনৰ তালিকাত চীনৰ স্থান শীৰ্ষত আছে ২০১৩ চনত চীনদেশে ৯২০ টেৰাৱাট-ঘণ্টা জলবিদ্যুৎ উৎপাদন কৰিছে, যিটো আছিল তেওঁলোকৰ ঘৰুৱা ব্যৱহাৰৰ প্ৰায় ১৬.৯ বিদ্যুৎ শক্তি

জলবিদ্যুৎ প্ৰকল্পৰ ব্যয় কম কয়লা আৰু গেছৰ দৰে জলবিদ্যুৎ প্ৰকল্প এটাই পানীৰ খৰচ () নকৰে ১০ মেগাৱাটতকৈ ডাঙৰ প্ৰকল্প এটাৰ পৰা উৎপাদিত হোৱা এক ইউনিট বিদ্যুতৰ খৰচ আমেৰিকান মূল্যৰ হিচাপত ৩ৰ পৰা ৫ চেণ্ট (২৩-৩৮ পইছা) হ'ব পাৰে এনেধৰণৰ প্ৰকল্পত বান্ধ আৰু জলভাণ্ডাৰ এটা থাকে, যিয়ে ইয়াক বিদ্যুতৰ নমনীয় উৎস হিচাপে গঢ়ি তোলে কিয়নো উৎপাদিত কৰিবলগীয়া বিদ্যুৎ সময় আৰু পৰিস্থিতিবিশেষে সঘনাই সলনি কৰিব পাৰি জলবিদ্যুৎ প্ৰকল্প এটা আৰম্ভ হৈ যোৱাৰ পাছত কোনোধৰণৰ পোনপটীয়া অপচয়ৰ () সৃষ্টি নহয় সাধাৰণতে ফটো-ভলটেইক উৎপাদন আৰু জীৱাশ্মচালিত শক্তিকেন্দ্ৰৰ তুলনাত জলবিদ্যুতে কম পৰিমাণৰ গ্ৰীনহাউচ গেছ সৃষ্টি কৰে 2011   ,  25, , 21,  2011,  2016-02-19. অৱশ্যে জলবিদ্যুৎ প্ৰকল্পৰ কেতবোৰ নেতিবাচক দিশো আছে প্ৰসংগক্ৰমে ক'ব পাৰি যে, জলভাণ্ডাৰত যদি প্ৰয়োজনাধিক পানী জমা কৰি ৰখা হয়, তেন্তে তলেৰে বৈ যোৱা জলভাণ্ডাৰটোৰ নদীৰ অংশ শুকাই যাব পাৰে সেইকাৰণে অধিকাংশ জলবিদ্যুৎ প্ৰকল্পই বছৰৰ বিশেষ সময়ত জমা পানীৰ কিছু অংশ এৰি দিবলগীয়া হয় যদিহে পানীহে সঠিক হাৰত এৰি দিয়া নহয়, তেন্তে নিম্নাংশ জলৰ পৰিমাণ কমি যাব আৰু পশু তথা উদ্ভিদকুলৰ জীৱন বিপদাপন্ন হ'ব

তথ্যসূত্ৰ

শ্ৰেণী:শক্তি
শ্ৰেণী:বিদ্যুৎ শক্তি
শ্ৰেণী:নবীকৰণযোগ্য শক্তি
280280প্ৰশান্ত মহাসাগৰে পৃথিবীৰ জলমণ্ডলৰ এটা বৃহত অংশ অধিকাৰ কৰি আছে 
জলমণ্ডল (গ্ৰীক শব্দ: হাইড্ৰ, জল আৰু স্পাইৰা, মণ্ডল) হৈছে ভূ-পৃষ্ঠত থকা সকলো সাগৰ-মহাসাগৰ, হ্ৰদ, নদ-নদী, ভূ-জল, অন্যান্য জলৰাশি, জলীয় বাষ্প আনকি গোটা অৱস্থাত থকা বৰফ, এই আটাইবোৰক একেলগে জলমণ্ডল বোলে জলমণ্ডলে পৃথিৱীৰ পৃষ্ঠৰ প্ৰায় ৭১ শতাংশ ঠাই আগুৰি আছে পৃথিৱীৰ জলমণ্ডল প্ৰায় ৪ বিলিয়ন বছৰ ধৰি বৰ্তি আছে  , '': :..----- মহাদেশীয় বিস্থাপন আৰু সমুদ্ৰতল প্ৰসাৰণৰ বাবে ইয়াৰ আকৃতি সঘনাই সলনি হৈ থাকে"  :          ."   :          ,   . , 2 .,  , 2011, . 8891. বিশেষকৈ গোলকীয় উষ্ণতা বৃদ্ধিৰ বাবে বৰ্তমান পৃথিবীৰ জলমণ্ডলৰ আকৃতি দ্ৰুত গতিত পৰিবৰ্তন হবলৈ ধৰিছে

তথ্য সংগ্ৰহ

শ্ৰেণী:ভূগোল
জলশংখ (ইংৰাজী: ) প্ৰণৱী গগৈৰ এখন অসমীয়া কবিতা-সংকলন৷ ২੦২৪ চনত পি.ডব্লিউ.এফ.-এ সংকলনটি প্ৰকাশ কৰে৷জলশংখ, প্ৰণৱী গগৈ, ২੦২৪, পি.ডব্লিউ.এফ.,  978-81-975772-6-0. 

 বিষয়বস্তু 
কবিতা-সংকলনটিত তেইছটা কবিতা সন্নিৱিষ্ট হৈছে৷ কবিতাখিনিৰ বিষয়বস্তু মূলতে প্ৰেম-ভালপোৱা, নিঃসংগতা, প্ৰকৃতিপ্ৰীতি, বিবিধ মানৱীয় সমস্যা আদি৷ সমালোচক আনন্দ বৰমুদৈৰ মতে, কবিগৰাকীৰ কবিতাৰ পৃষ্ঠভূমি গ্ৰামীণ অসম আৰু প্ৰতীক, চিত্ৰকল্প আদিৰ মূল উৎস প্ৰকৃতি, কিন্তু মানৱীয় যিবোৰ সমস্যাক কাব্যিক অভিজ্ঞতাই কেন্দ্ৰ কৰিছে সিবিলাকৰ কেতবোৰ আধুনিকেই নহয়, উত্তৰ আধুনিকো৷ 

 কবি-পৰিচয় 
প্ৰণৱী গগৈ দুলীয়াজান নিবাসী এগৰাকী কবি আৰু লেখক৷ তেওঁৰ কবিতা অসমৰ বিভিন্ন কাকত-আলোচনীত প্ৰকাশিত হৈছে আৰু ইংৰাজী ভাষালৈ অনুদিত হৈছে৷ জলশংখ তেওঁৰ দ্বিতীয়খন কবিতা-সংকলন৷ ২੦১৭ চনত তেওঁৰ প্ৰথমখন কবিতা-সংকলন সোণ-বৰিয়াল সপোন প্ৰকাশ পায়৷ ২੦২৪ চনত প্ৰকাশ পোৱা দ্য এনচিয়েণ্ট বাৰ্ক হল আনন্দ বৰমুদৈয়ে ইংৰাজী অনুবাদ কৰা তেওঁৰ এমুঠি কবিতাৰ ইংৰাজী সংকলন৷  ,  ,    , 2024, ,  978-81-975772-0-8.:..----048

 তথ্যসূত্ৰ 
শ্ৰেণী:অসমীয়া গ্ৰন্থ
জলসাঘৰ ()  বঙালী লেখক তাৰাশংকৰ বন্দ্যোপাধ্যায়ৰ জনপ্ৰিয় চুটিগল্পৰ আধাৰত সত্যজিৎ ৰায়ৰ পৰিচালনাত ১৯৫৮ চনত নিৰ্মিত এখন ভাৰতীয় বঙালী নাট্যধৰ্মী ছবি; যত ছবি বিশ্বাসে মূল চৰিত্ৰত অভিনয় কৰিছিল এইখন সত্যজিৎ ৰায়ৰ চতুৰ্থ পূৰ্ণদৈৰ্ঘ্য ছবি মুৰ্চিদাবাদ জিলাৰ নিমতিতাৰ ৰাজবাৰীত ছবিখনৰ চিত্ৰগ্ৰহণ হৈছিল

ভাৰতত প্ৰথম অৱস্থাত সমালোচকৰ বিশেষ সমাদৰ নোপোৱাৰ পিছতো ছবিখনে নতুন দিল্লীত শ্ৰেষ্ঠ ছবিৰ ৰাষ্ট্ৰপতিৰ বঁটা লাভ কৰে, আৰু এই ছবিখনে পৰিচালক হিচাপে সত্যজিৎ ৰায়ক আন্তঃৰাষ্ট্ৰীয় খ্যাতি প্ৰতিষ্ঠা কৰাত উল্লেখযোগ্য ভূমিকা পালন কৰে তাৰ পিছত ই প্ৰায় বিশ্বব্যাপি সমালোচকৰ প্ৰশংসা পাবলৈ সক্ষম হয়, . "     ,"   ,  .  : , 1994, . 46   আৰু চলচ্চিত্ৰীয় সমাজে ইয়াক সৰ্বকালৰ অন্যতম শ্ৰেষ্ঠ ছবি হিচাপে গণ্য কৰিবলৈ লয়
অভিনয় শিল্পী

ছবি বিশ্বাস (বিশ্বম্ভৰ ৰায়, জমিদাৰ)
গংগাপদ বসু (মহিম গাংগুলী, বিশ্বম্ভৰৰ প্ৰতিবেশী)
কালী সৰকাৰ (অনন্ত, বিশ্বম্ভৰৰ চাকৰ)
পদ্মা দেৱী (মহামায়া, বিশ্বম্ভৰৰ পত্নী)
তুলসী লাহিড়ী (বিশ্বম্ভৰৰ তত্বাৱধায়ক)
পিনাকী সেনগুপ্ত (বীৰেশ্বৰ, বিশ্বম্ভৰৰ পুত্ৰ)
বেগম আখটাৰ (দুৰ্গাবাই, কথক নৃত্যাংগনা)
ৰোশন কুমাৰী (কৃষ্ণাবাই, কথক নৃত্যাংগনা)
ৱাহিদ খান (সুৰবাহাৰ বাদক)
ছলমত খান (খয়াল গায়ক)
বিছমিল্লাহ খান (চেহনাই বাদক)

নিৰ্মাণ
বঙালী সাহিত্যিক তাৰাশংকৰ বন্দ্যোপাধ্যায়ৰ জনপ্ৰিয় চুটিগল্পৰ আধাৰত জলসাঘৰ নিৰ্মাণ কৰা হৈছিল বক্স অফিচত অপৰাজিত (১৯৫৬) ছবিখনৰ বিফলতাৰ পিছত ৰায়ক এখন হিট ছবিৰ অতি প্ৰয়োজন হৈছিল আৰু তেওঁ এনে এখন ছবি নিৰ্মাণ কৰাৰ সিদ্ধান্ত লয় যিখন জনপ্ৰিয় সাহিত্যৰ অংশ হয় আৰু যত ভাৰতীয় সংগীত সন্নিবিষ্ট হব ভাৰতীয় শাস্ত্ৰীয় সংগীত আৰু নৃত্যক ব্যাপকভাৱে সন্নিৱিষ্ট কৰা এইখনেই তেওঁৰ প্ৰথম ছবি ১৯৫৭ চনৰ মে' মাহৰ পৰা ছবিখনৰ নিৰ্মাণ আৰম্ভ হয়

প্ৰি-প্ৰডাকচনৰ সময়ত ৰায় আৰু তেওঁৰ দলটোৱে বিশ্বম্ভৰ ৰায়ৰ প্ৰাসাদৰ বাবে উপযুক্ত স্থান বিচাৰি উলিয়াবলৈ অসুবিধা পাইছিল কাকতালীয়ভাবে তেওঁলোকে এনে এজন মানুহ লগ পালে, নিমতিতাৰ চৌধুৰীসকলৰ প্ৰাসাদটোৰ বিষয়ে নামেৰে জনাজাত নিমতিতাৰ চৌধুৰীসকলৰ প্ৰাসাদটোৰ বিষয়ে পৰামৰ্শ দিয়ে ৰায়ে প্ৰাসাদটো চাবলৈ মন কৰিলে আৰু তেওঁ আচৰিত হল যে প্ৰাসাদটো ছবিখনৰ বাবে অতি উপযুক্ত পিছলৈ তেওঁ গম পালে যে বন্দোপাধ্যায়ৰ চুটিগল্পটোৰ মূল চৰিত্ৰটো প্ৰাসাদটোৰ বৰ্তমানৰ গৰাকীৰ ককাক উপেন্দ্ৰ নাৰায়ণ চৌধুৰীৰ দ্বাৰা অনুপ্ৰাণিত

ৰায়ৰ মতে, "সংগীত কক্ষটোৰ বাদে নিমতিতা প্ৰাসাদটো নিখুঁত আছিল সংগীত কক্ষ এটা আছিলেই, কাৰণ গণেন্দ্ৰ নাৰায়ণৰ ককাক উপেন্দ্ৰ নাৰায়ণ চৌধুৰী আমাৰ কাহিনীৰ সম্ভ্ৰান্ত ব্যক্তিজনৰ দৰেই সংগীতৰ পৃষ্ঠপোষক আছিল; কিন্তু  মই পৰিকল্পনা কৰা আড়ম্বৰপূৰ্ণ সন্ধিয়াটোৰ বাবে চেটিঙৰ কাম কৰিব পৰাকৈ প্ৰভাৱশালী নাছিল" সেয়েহে কলকাতাৰ মানিকতলাৰ আৰোৰা ফিল্ম কৰ্পোৰেচন ষ্টুডিঅত এটা অধিক আড়ম্বৰপূৰ্ণ সংগীত কক্ষ নিৰ্মাণ কৰা হৈছিল ষ্টুডিঅটো এতিয়া ভাঙি পেলোৱা হৈছে

ৰায়ে ছবিখনৰ বাবে সুৰকাৰ ওস্তাদ বিলায়ৎ খানৰ সৈতে মিলি কাম কৰিছিল যদিও তেওঁ প্ৰথমতে সুৰকাৰজনৰ সংগীতৰ পছন্দৰ বিষয়ে অনিশ্চিত আছিল আৰু তেওঁ খানক ছবিখনৰ বাবে অধিক গম্ভীৰ সংগীতৰ খণ্ড ৰচনা কৰিবলৈ পতিয়ন নিয়াবলগীয়া হৈছিল
বঁটা
ষষ্ঠ ৰাষ্ট্ৰীয় চলচ্চিত্ৰ বঁটা (১৯৫৮)
সৰ্বভাৰতীয় পৰ্যায়ত দ্বিতীয় শ্ৰেষ্ঠ পূৰ্ণদৈৰ্ঘ্য ছবিৰ চাৰ্টিফিকেট অফ মেৰিট
বঙালী ভাষাৰ শ্ৰেষ্ঠ পূৰ্ণদৈৰ্ঘ্য ছবিৰ চাৰ্টিফিকেট অফ মেৰিট

তথ্যউৎস

 বাহ্যিক সংযোগ 
 
   
   
   :           

 শ্ৰেণী:১৯৫৮ বৰ্ষৰ চলচ্চিত্ৰ
শ্ৰেণী:বঙালী চলচ্চিত্ৰ
শ্ৰেণী:গণিকা বিষয়ক ভাৰতীয় চলচ্চিত্ৰ
শ্ৰেণী:দ্বিতীয় শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:শ্ৰেষ্ঠ বঙালী পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
জলাতংক বা ৰেবিজ () মানুহ আৰু আন উষ্ণ ৰক্তৰ জন্তুৰ মগজুত একিউট প্ৰদাহৰ সৃষ্টি কৰা এটা ভাইৰেল ৰোগ প্ৰাৰম্ভিক লক্ষণবোৰ হৈছে জ্বৰ আৰু সংক্ৰমণৰ ঠাইত জিনজিননি ইআৰ পাছত আন কিছুমান লক্ষণে দেখা দিয়ে: জোৰ সঞ্চালন, অনিয়ন্ত্ৰিত উত্ৰাৱলতা, পানীলৈ ভয় (জলাতংক), শৰীৰৰ কোনো অংশ লৰচৰ কৰাৰ অক্ষমতা, বিভ্ৰান্তি আৰু হুঁচ হেৰুওৱা এবাৰ লক্ষণে দেখা দিলে মৃত্যু প্ৰায় অৱশ্যম্ভাৱী সংক্ৰমণ হোৱাৰ পাছত লক্ষণে দেখা দিবলৈ এমাহৰ পৰা তিনিমাহ সময় লাগিব পাৰে, কিন্তু এই সময় এসম্তাহকৈও কম বা এবছৰতকৈও বেছি হ'ব পাৰে ভাইৰাছটো কেন্দ্ৰীয় স্নায়ুতন্ত্ৰ পাবলৈ লগা দূৰত্বৰ ওপৰত এই সময় নিৰ্ভৰ কৰে

জলাতংক ৰোগ ৰেবিজ ভাইৰাছ আৰু অষ্ট্ৰেলীয় বাদুলী লিছাভাইৰাছকে ধৰি লিছাভাইৰাছ ৰ পৰা হয় সংক্ৰমিত জন্তুৱে আন জন্তুক আঁচুৰিলে বা কামুৰিলে জলাতংক ৰোগ বিয়পে সংক্ৰমিত জন্তুৰ লেলাউটি চকু, মুখ আৰু নাকৰ সংস্পৰ্শত আহিলেও এই ৰোগ বিয়পে বিশ্বজুৰি কুকুৰৰ পৰাই বেছিকৈ এই ৰোগ হয় কুকুৰৰ জলাতংক থাকিলে ৯৯ ক্ষেত্ৰত কুকুৰে কামোৰাৰ ফলতে এই ৰোগ হয় ভাৰতত বছৰি প্ৰায় ১৮০০০-২০০০০ জলাতংক ৰোগৰ তথ্য পোৱা যায় আৰু বিশ্বৰ মুঠ জলাতংক মৃত্যুৰ ৩৬ সংঘটিত হয় আনহাতে আমেৰিকা যুক্তৰাষ্ট্ৰত মানুহৰ অধিকাংশ জলাতংক কাৰণ হৈছে বাদুলী, আৰু ৫তকৈও কম ক্ষেত্ৰত কুকুৰৰ পৰা হয় এন্দুৰৰ কাচিৎহে জলাতংক ৰোগ হয় প্ৰান্তীয় স্নায়ুতন্ত্ৰৰে ৰেবিজ ভাইৰাছ মগজুলৈ যায় লক্ষণ দেখা দিয়াৰ পাছতহে এই ৰোগ নিৰূপণ কৰিব পাৰি

জন্তুৰ নিয়ন্ত্ৰণ আৰু প্ৰতিষেধকৰ ব্যৱহাৰে বিশ্বৰ বহু অঞ্চলত কুকুৰৰৰ পৰা জলাতংকৰ আশংকা কমাইছে বেছি আশংকা থকা মানুহক আগতীয়াকৈ প্ৰতিষেধক দিয়াটো আৱশ্যক বেছি আশংকা থকাসকলৰ ভিতৰত আছে গৱেষণাগাৰত ৰেবিজ ভাইৰাছৰ সংস্পৰ্শলৈ অহা লোক, বা ৰেবিজ আক্ৰান্ত অঞ্চলত কুকুৰ, বাদুলী বা আন স্তন্যপায়ী জন্তুৰ সংস্পৰ্শত বেছিকৈ থকা লোক ভাইৰাছ গাত সোমালে লক্ষণ আৰম্ভ হোৱাৰ আগতেই ৰেবিজ প্ৰতিষেধক আৰু ৰেবিজ ইম্যুন'গ্লবুলিনৰ ব্যৱহাৰে ৰোগ প্ৰতিৰোধ কৰিব পাৰে আঁচোৰ আৰু কামোৰৰ ঠাই ১৫ মিনিট জুৰি চাবোন আৰু পানী, প'ভিডন আয়'ডিন, বা ডিটাৰজেণ্টেৰে ধুলে ভাইৰাছ কণিকাৰ সংখ্যা কমিব পাৰে আৰু ৰোগ প্ৰতিৰোধত সহায় কৰিব পাৰে লক্ষণ আৰম্ভ হোৱাৰ পাছত মাত্ৰ কেইজনমনা লোকেহে জলাতংকৰ পৰা ৰক্ষা পাইছে এওঁলোকৰ ক্ষেত্ৰত মিল্ৱাকী প্ৰ'ট'কল নামৰ বিস্তৃত চিকিৎসা পদ্ধতি ব্যৱহাৰ কৰা হৈছিল

জলাতংক ৰোগে বিশ্বজুৰি বছৰি ২৬,০০০ ৰ পৰা ৫৫,০০০ লোকৰ মৃত্যু ঘটায় ৯৫তকৈও অধিক ৰেবিজ মৃত্যুৰ ঘটনা আফ্ৰিকা আৰু এছিয়াত হয় ১৫০ খনতকৈও অধিক দেশ আৰু এণ্টাৰ্কটিকাৰ বাহিৰে সকলো মহাদেশতে ৰেবিজ ৰোগ আছে বিশ্বৰ জলাতংক হোৱা অঞ্চলবোৰত ৩০০ কোটিতকৈ অধিক লোকে বাস কৰে অষ্ট্ৰেলিয়া, কানাডা, জাপান, আমেৰিকা যুক্তৰাষ্ট্ৰ আৰু পশ্চিম ইউৰোপত কুকুৰৰ এই ৰোগ নহয় বহু ক্ষুদ্ৰ দ্বীপ ৰাষ্ট্ৰত ৰেবিজ একেবাৰেই নহয়

তথ্য উৎস

অতিৰিক্ত পঠন

বাহ্যিক সংযোগ
 

শ্ৰেণী:সংক্ৰামক ৰোগ
শ্ৰেণী:ভাইৰাছজনিত ৰোগ
জ্বলেশৰ (বিধান সভা সমষ্টি) অসম বিধানসভাৰ ১২৬ খন বিধানসভা সমষ্টিৰ এখন অসম বিধানসভাৰ সমষ্টিসমূহৰ ক্ৰমাংক অনুসৰি ৩৯ হৈছে জ্বলেশৰ বিধানসভা সমষ্টিৰ ক্ৰমাংক জ্বলেশৰ গোৱালপাৰা জিলাৰ চাৰিটা বিধানসভা সমষ্টিৰ অন্যতম ই ধুবুৰী  লোকসভা সমষ্টিৰ অন্তৰ্গত দহখন বিধানসভা সমষ্টিৰ এখন

 বিধান সভাৰ নিৰ্বাচিত সদস্য সকল 

 ১৯৭৮: আফজালুৰ ৰহমান, জনতা পাৰ্টি
 ১৯৮৩: আফজালুৰ ৰহমান, ভাৰতীয় কংগ্ৰেছ (সমাজবাদি)
 ১৯৮৫: আফজালুৰ ৰহমান, নিৰ্দলীয় 
 ১৯৯১: আফজালুৰ ৰহমান, ভাৰতীয় জাতীয় কংগ্ৰেছ
 ১৯৯৬: আফজালুৰ ৰহমান, ভাৰতীয় জাতীয় কংগ্ৰেছ
 ২০০১: আফতাব উদ্দিন মোল্লা, ভাৰতীয় জাতীয় কংগ্ৰেছ
 ২০০৬: আফজালুৰ ৰহমান, লোক সনমিলন
 ২০১১: মইনউদ্দিন আহমেদ, সৰ্ব ভাৰতীয় সংযুক্ত গণতান্ত্ৰিক মৰ্চা
 ২০১৬: সাহাব উদ্দিন আহমেদ, সৰ্ব ভাৰতীয় সংযুক্ত গণতান্ত্ৰিক মৰ্চা
 ২০২১: আফতাব উদ্দিন মোল্লা, ভাৰতীয় জাতীয় কংগ্ৰেছ

 নিৰ্বাচন ফলাফল 

 ২০১৬ চনৰ  
 ক্ৰম  প্ৰাৰ্থী  ভোটৰ সংখ্যা শতকৰা হাৰ  দল ১সাহাব উদ্দিন আহমেদ৫৬০০৩৪৩.৬৭ সৰ্ব ভাৰতীয় সংযুক্ত গণতান্ত্ৰিক মৰ্চা২আফতাব উদ্দিন মোল্লা৩৯৩৪১৩৮.৪৮ নিৰ্দলীয়৩ আব্দুৰ ৰহিম জিব্ৰান১১৫৩৫৮.৯৯ভাৰতীয় জনতা পাৰ্টি৪আব্দুল ফাজাল নাছিৰ উদ্দিন মোল্লা৬, ৫৬৭৫.১২ ভাৰতীয় জাতীয় কংগ্ৰেছ৫আব্দুল ওয়াহিদ শ্বেখ১,৪৩৩১.১১বি,আৰ,পি৬আব্দুছ ছালাম৭৬১০.৫৯ছচিয়ালিষ্ট উনিচি ছেন্টাৰ অফ ইণ্ডিয়া (কমিউনিষ্ট)৭ইন্নাছ আলি৬৯০০.৫৩নিৰ্দলীয়৮নোটা৬২৭০.৪৮

 তথ্য সংগ্ৰহ 

শ্ৰেণী:গোৱালপাৰা জিলা
শ্ৰেণী:অসমৰ বিধানসভা সমষ্টি
জল্লিকট্টু বা চল্লিকট্টু (; ) তামিলসকলৰ প্ৰাচীন পৰম্পৰাগত ক্ৰীড়া, যত এটি ষাঁড় গৰুক তাৰ শিঙত ধৰি পৰাস্ত কৰিব লাগে এই খেল তামিলনাডুৰ এক প্ৰাচীন উৎসৱ পোঙ্গল উৎসৱ উপলক্ষে আয়োজন কৰা হয় জল্লিকট্টু শব্দটো আহিছে চল্লি (মুদ্ৰা) আৰু কট্টু (উপহাৰ)ৰ পৰা ই এবিধ প্ৰাচীন খেল যি আজি প্ৰচলিত জল্লিকট্টু খেলত যিবিলাক ষাঁড়গৰু ব্যৱহাৰ কৰা হয় সেইবিলাক ষাঁড়গৰুক সৰুৰে পৰাই বিশেষভাবে লালন-পালন কৰা হয় এই খেলক তামিলনাডুৰ গৌৰৱ তথা সংস্কৃতিৰ প্ৰতীক বুলি কোৱা হয় এই খেল ২০০০ বছৰ পুৰণি খেল যিটো তামিল সংস্কৃতিৰ সৈতে জড়িত অসমতো এনেধৰণৰেই এক ক্ৰীড়া ম'হ যুঁজ প্ৰচলিত

নিষেধাজ্ঞা আৰু বিবাদ
২০১০ চনৰ পৰা ২০১৪ চনলৈকে এই খেলত ১,১০০জন আহত আৰু ১৭ জনৰ মৃত্যু হৈছিল বিগত দশকত দুশৰো অধিক মানুহে এই খেলত অংশগ্ৰহণ কৰি মৃত্যুবৰণ কৰিছিলে ২০০৪ চনৰ পৰা পশু সুৰক্ষা সংস্থা পেটাই জল্লিকট্টু খেলত জীৱজন্তুৰ ওপৰত অত্যাচাৰ দৰ্শাই বিৰোধ প্ৰদৰ্শন কৰি আছিলে আৰু পিছলৈ পেটাই এই বিষয়টো ছুপ্ৰিম কোৰ্টলৈ লৈ যায় আদালতে ২০১৪ চনত এই খেলৰ ওপৰত নিষেধাজ্ঞা আৰোপ কৰাৰ নিৰ্ণয় শুনায়
২০১৪ চনত জল্লিকট্টুৰ বিৰোধিতা কৰি বহু পশু কাৰ্য্যকৰ্তাই ইয়াৰ ওপৰত প্ৰতিবন্ধকতা লগাবলৈ ছুপ্ৰিম কোৰ্টৰ দ্বাৰস্থ হৈছিল পশু ক্ৰুৰতা নিবাৰণ আইন-১৯৬০ক এই খেলে বিৰুদ্ধাচৰণ কৰাৰ বাবে ছুপ্ৰিমকোৰ্টে এক মামলাত জল্লিকট্টুক নিষিদ্ধ কৰিবলৈ ৰায়দান কৰিছিল ২০১৬ চনৰ ৭ জানুৱাৰী তাৰিখে কেন্দ্ৰ চৰকাৰে এই খেলত ষাঁড়গৰু ব্যৱহাৰক লৈ সেউজ সঙ্কেত দি অধিসূচনা জাৰি কৰিছিল পৰম্পৰা অনুসৰি জল্লিকট্টু খেলত ষাঁড়গৰু ব্যৱহাৰ কৰিব পাৰিব বুলি চৰকাৰে মতামত দিছিল ইয়াকেলৈ কোৰ্টে চৰকাৰৰ পৰা উত্তৰ বিচৰাৰ লগতে ২০১৪ চনত সৰ্বোচ্চ ন্যায়ালয়ে জল্লিকট্টুৰ ওপৰত লগোৱা প্ৰতিবন্ধকতাক উলঙ্ঘন কৰা নাযাব বুলি কৈছিল
২০১৭ চনৰ ১৪ জানুৱাৰী তাৰিখে জল্লিকট্টুৰ ওপৰত থকা নিষেধাজ্ঞা উঠাই এই খেল প্ৰদৰ্শন কৰিবলৈ চেন্নাইৰ মাৰিনা বিচত সপক্ষবাদী বিক্ষোভকাৰীসকলে একত্ৰিতহৈ মানৱ শৃঙ্খল গঠন কৰিছিল ইয়াত বিভিন্ন দলৰ নেতাৰ লগতে তামিল ছবিৰ বহু অভিনেতাও যোগদান কৰিছিল ইহঁতে কেন্দ্ৰ চৰকাৰ আৰু পিপুল ফৰ দি এথিকাল ট্ৰিটমেণ্ট অফ আনিমলস (পেটা) সংগঠনৰ বিৰোধিতা কৰি শ্ল'গান দিছিল

চিত্ৰ বিথিকা

লগতে চাওক
ম'হ যুঁজ

তথ্য সংগ্ৰহ

বাহ্যিক সংযোগ
 

শ্ৰেণী:ভাৰতৰ উৎসৱসমূহ
শ্ৰেণী:পৰম্পৰাগত ক্ৰীড়া
জসিঁতা কেৰকেট্টা (ইংৰাজী:  ; জন্ম: ৩ আগষ্ট ১৯৮৩) এগৰাকী ভাৰতীয় হিন্দী ভাষাৰ সাংবাদিক, কবি আৰু কৰ্মী তেওঁৰ কবিতা আৰু সাংবাদিকতাই আদিবাসী যুৱক-যুৱতীসকলৰ পৰিচয়, ভাৰতত আদিবাসীসকলৰ প্ৰণালীবদ্ধ অত্যাচাৰৰ বিৰুদ্ধে প্ৰতিবাদ, বিশেষকৈ মহিলাৰ বিৰুদ্ধে লিংগভিত্তিক হিংসা, স্থানচ্যুতিৰ বিষয়ে আলোচনা কৰে আৰু শাসন ব্যৱস্থাৰ প্ৰতি ৰাষ্ট্ৰৰ উদাসীনতাক লৈ প্ৰশ্ন উত্থাপন কৰে ফৰ্বছ ইণ্ডিয়াই তেওঁক ভাৰতৰ শীৰ্ষ ২০ গৰাকী স্ব-নিৰ্মিত মহিলাৰ তালিকাৰ ভিতৰত অন্যতম বুলি অভিহিত কৰে তেওঁৰ প্ৰথম হিন্দী-ইংৰাজী দ্বিভাষিক কবিতা সংকলন অংগোৰ জাৰ্মান, ইটালীয় আৰু ফৰাচী ভাষালৈ অনুবাদ কৰা হৈছিল তেওঁৰ দ্বিতীয়টো হিন্দী-ইংৰাজী দ্বিভাষিক কবিতা সংকলন জড়ো কী জমীন  ইংৰাজী আৰু জাৰ্মানলৈ অনুবাদ কৰা হয় ঈশ্বৰ ঔৰ বজাৰ তেওঁৰ তৃতীয় কবিতা সংকলন

প্ৰাৰম্ভিক জীৱন
কেৰকেট্টা ঝাৰখণ্ডৰ পশ্চিম সিংহভূম জিলাৰ খুদপোস গাঁৱৰ এটা আদিবাসী পৰিয়ালত জন্মগ্ৰহণ কৰিছিল আৰ্থিক অসুবিধাৰ বাবে অতি কঠিন পৰিস্থিতিৰ মাজেৰে তেওঁ পঢ়া-শুনা কৰিব লগা হৈছিল তেওঁ উচ্চ শিক্ষাৰ গ্ৰহণ কৰিবৰ নিমিত্তে তেওঁৰ মাতৃয়ে মাটি বন্ধকত ৰাখিব লগা হৈছিল পঢ়া-শুনাৰ খৰচ পাতি উলিয়াবৰ বাবে জসিঁতাই নিজেও অনেক সৰু বৰ কাম কৰিছিল সংঘৰ্ষৰ এই সময়তে তেওঁ কবিতা লিখিবলৈ আৰম্ভ কৰিছিল কবিতাসমূহত তেওঁৰ দুখ কষ্ট প্ৰকাশ পোৱাৰ লগতে সমসাময়িক সমাজৰ বিসংগতিসমূহো স্পষ্ট হৈ উঠিছিল

কেৰিয়াৰ
কেৰকেট্টাৰ প্ৰথমখন গ্ৰন্থ ২০১৬ চনত আদিবাসী প্ৰকাশনে কলিকতাৰ পৰা হিন্দী আৰু ইংৰাজী ভাষাত ছপা কৰিছিল ইয়াৰ পিছত এই গ্ৰন্থখনক জাৰ্মানৰ দ্ৰোপদী ৱেৰলগ প্ৰকাশনে 'গ্লুট' নামেৰে হিন্দী আৰু জাৰ্মান ভাষাত প্ৰকাশ কৰিছিল কিতাপখনৰ জনপ্ৰিয়তাত মুগ্ধ হৈ প্ৰকাশকে উক্ত গ্ৰন্থখন পুনৰ ছপা কৰি উলিয়ায় ইয়াৰ পিছত ভাৰতীয় জ্ঞানপীঠে জাৰ্মান প্ৰকাশন দ্ৰোপদী ৱেৰলগ আৰু হাইডলবাৰ্গৰ সৈতে মিলি তেওঁৰ কবিতা সংগ্ৰহ 'জড়ো কী জমীন' গ্ৰন্থখনক হিন্দী-ইংৰাজী আৰু হিন্দী-জাৰ্মান ভাষাত প্ৰকাশিত কৰে ইয়াৰ পূৰ্বে কেতিয়াও কোনো আদিবাসী লেখকলেখিকাৰ কবিতা এনেদৰে আন্তঃৰাষ্ট্ৰীয় পৰ্য্যায়ত একেলগে তিনিটা ভাষাত প্ৰকাশিত হোৱা নাছিল

তেওঁৰ কবিতাৰ অনুবাদ বহুতো দেশী-বিদেশী ভাষাত কৰা হৈছে ইয়াৰ লগতে তেওঁক কাফোস্কাৰী বিশ্ববিদ্যালয়, মিলান বিশ্ববিদ্যালয়, তুৰিনো বিশ্ববিদ্যালয়, জ্যুৰিখ বিশ্ববিদ্যালয় আদি এনেদৰে অনেক মঞ্চত কবিতা পাঠ কৰিবলৈ আমন্ত্ৰিত কৰা হৈছে বিশ্বৰ বিভিন্ন দেশতো তেওঁক তেওঁৰ কবিতাসমূহৰ বিষয়ে ভাষণ দিবলৈ নিমন্ত্ৰণ কৰা হৈছে তেওঁক ইটালীৰ তুৰিনো চহৰত আয়োজিত ৩১নং আন্তঃৰাষ্ট্ৰীয় গ্ৰন্থমেলালৈ বিশেষ ব্যক্তিৰূপে আমন্ত্ৰিত কৰা হৈছিল এই অবসৰতে তেওঁৰ কবিতা সংগ্ৰহ 'অংগোৰ' গ্ৰন্থৰ ইটালী অনুবাদ 'ব্ৰাচে' উন্মোচন কৰা হৈছিল উক্ত অনুবাদ গ্ৰন্থখন ইটালীৰ মিৰাজী প্ৰকাশনে ছপা কৰি উলিয়াইছিল

তেওঁক বহুতো ৰাষ্ট্ৰীয় আৰু আন্তৰাষ্ট্ৰীয় সন্মান লাভ কৰিছে তেওঁ লাভ কৰা সন্মানসমূহ হৈছে - 'বিশংকৰ উপাধ্যায় স্মৃতি যুৱ কবিতা পুৰস্কাৰ','ঝাৰখণ্ড ইণ্ডীজিনাছ পীপ'ল্ছ ফ'ৰম', এ আই পী পী থাইলেণ্ডৰ 'ইণ্ডীজিনাছ বায়াছ অৱ এছিয়া ৰিক'গনিশ্যন এৱাৰ্ড, ছোট নাগপুৰ সাংস্কৃতিক সংঘৰ প্ৰেৰণা সন্মান আদি তেওঁৰ কবিতাসমূহ পাঞ্জাবী, উৰ্দু, গুজৰাটী, মৰাঠী, অসমীয়া, কন্নড়, তামিল, সন্থালী আদি ভাৰতীয় ভাষাত অনুবাদ কৰা হৈছে

তথ্যসূত্ৰ
শ্ৰেণী: ভাৰতীয় ব্যক্তি
শ্ৰেণী:আদিবাসী মহিলা
শ্ৰেণী:লেখিকা
শ্ৰেণী:ভাৰতীয় নাৰী
জসীমউদ্দিনৰ জন্ম হয় ১৯০৪ চনৰ ১ জানুৱাৰীত বাংলাদেশৰ ফৰিদপুৰ জিলাৰ অম্বিকাপুৰ গাঁঁৱত তেওঁৰ পিতা মৌলভি আনসাৰ উদ্দিন আছিল এজন স্কুল শিক্ষক তেওঁৰ লিখনীৰে বাংলা লোক সাহিত্যৰ ভাণ্ডাৰ সমৃদ্ধশালী কৰাৰ বাবে তেওঁক পল্লীকবি বুলিও কোৱা হয় ১৯৩১ চনত জসীমউদ্দিনে কলকাতা বিশ্ববিদ্যালয়ৰ পৰা এম. এ পাছ কৰে ১৯৩৮ চনত ঢাকা বিশ্ববিদ্যালয়ৰ বাংলা বিভাগত প্ৰভাষক হিচাপে যোগদান কৰি আনুষ্ঠানিকভাৱে কৰ্ম জীৱনৰ আৰম্ভণি ঘটে ১৯৪৭ চনৰ শেষৰ পিনে পাকিস্তান চৰকাৰৰ অতিৰিক্ত লোকসংগীত প্ৰচাৰ হিচাপে যোগ দিয়ে তেওঁৰ লিখা কবিতা সংকলনৰ মাজত অন্যতম "নক্সা কাঁথাৰ মাঠ", "বালুচৰ", "ধানখেত" অন্যতম ১৯৫১ চনত তেওঁৰ লিখা "মাটিৰ কান্না" ৰুছ ভাষাত অনূদিত হয় ১৯৭৬ চনত জসীমউদ্দিনৰ স্বতন্ত্ৰ বাংলাদেশৰ সৰ্বোচ্চ নাগৰিক সন্মান "২১শে পদক"ত ভূষিত কৰা হয় ১৯৭৬ চনত ১৩ মাৰ্চ চনত পল্লীকবিৰ দেহাৱসান ঘটে

শ্ৰেণী:বঙালী সাহিত্যিক
জহা চাউল হৈছে চুটি বা মধ্যম আকাৰৰ এবিধ সুগন্ধি চাউল অসমৰ মাটি আৰু জলবায়ু জহাধানৰ বাবে উপযোগী হোৱাৰ হেতুকে চাউলবিধ মূলতঃ অসমতেই উৎপাদিত হয় জহা চাউলত যথেষ্ট পৰিমাণে প্ৰাকৃতিক সুগন্ধি ২-এচিটাইল-১-পাইৰলাইন নিহিত হৈ থকাৰ বাবে চাউলবিধ নিজস্ব গোন্ধযুক্ত হয়

২০০৭ চনত প্ৰথমবাৰৰ বাবে জাৰ্মেনী, যুক্তৰাজ্য আৰু চুইজাৰলেণ্ডলৈ ১৭ মেট্ৰিক টন জহা চাউল ৰপ্তানি কৰা হয় কিন্তু ২০০৮ চনৰ এপ্ৰিলত বাচমতি চাউলৰ বাদে আন চাউলৰ ৰপ্তানিত কেন্দ্ৰীয় চৰকাৰে নিষেধাজ্ঞা জাৰী কৰাৰ বাবে অসমে ৩৩ মেট্ৰিক টন জহা চাউলৰ ৰপ্তানিৰ চুক্তি বাতিল কৰিব লগাত পৰে ২০১১ চনত এই নিষেধাজ্ঞা উঠাই লোৱা হয়

২০১৩ চনত অসম কৃষি বিশ্ববিদ্যালয়ে জহা চাউলক ভৌগোলিক স্বীকৃতি দিবলৈ চেন্নাইত অৱস্থিত ভৌগোলিক স্বীকৃতি পঞ্জীয়কৰ উদ্দেশ্যে এক বিতং প্ৰস্তাৱ প্ৰস্তুত কৰি উলিয়ায় সেই বছৰৰে ছেপ্টেম্বৰত কেন্দ্ৰীয় প্ৰতিষ্ঠানটোত সৰ্থেবাৰীৰ কাঁহ-পিতলৰ শিল্প, কাৰ্বি বস্ত্ৰশিল্প আৰু গোৱালপাৰাৰ শীতল পাটী দলিচা শিল্পৰ লগতে জহা চাউলৰ ভৌগোলিক স্বীকৃতি বিচাৰি আবেদন পত্ৰ (ক্ৰমিক নং ৪৩৯) দাখিল কৰে ভাৰতীয় পেটেণ্ট, ডিজাইন আৰু ট্ৰেডমাৰ্ক নিয়ন্ত্ৰকে প্ৰকাশ কৰা তথ্য মতে ২০১৫ চনৰ ৩১ মাৰ্চলৈকে জহা চাউলৰ ভৌগোলিক স্বীকৃতি প্ৰাৰম্ভিক পৰীক্ষণ পৰ্যায়ত আছিল
২০১৭ চনৰ মাৰ্চ মাহত জহা চাউলে ভৌগোলিক স্বীকৃতি লাভ কৰে

ইতিহাস
৪ৰ্থ শতিকাত মাধৱ কন্দলিয়ে ৰচনা কৰা সপ্তকাণ্ড ৰামায়ণত খৰিকা জহাৰ উল্লেখ আছে

উৎপাদন আৰু কৃষি পদ্ধতি
অসমৰ প্ৰায় ২০,০০০ হেক্টৰ কৃষিভূমিত জহা ধানৰ খেতি কৰা হয় আৰু ৰাজ্যখনত বছৰি প্ৰায় ৩০,০০০ মেট্ৰিক টন জহা চাউল উৎপাদিত হয়

অসমৰ অধিকাংশ অঞ্চলত কৰা ধানখেতিৰ দৰে জহাধানৰ খেতিও দ্বি-ৰোপণ পদ্ধতিত কৰা হয় সাধাৰণতে জেঠ-আহাৰমহীয়া কঠীয়াতলিত ছটিয়াই শাওণ-ভাদ মাহত এই কঠীয়া পথাৰত ৰোৱা হয় আৰু আঘোণ-পুহ মাহত চাপোৱা হয় ভাৰতীয় কৃষি পদ্ধতিৰ কালভিত্তিক ভাগসমূহৰ ফালৰ পৰা (শালিধান, আহুধান, বাওধান আৰু বড়োধান) জহা ধানক শালিধানত অন্তৰ্ভুক্ত কৰিব পাৰি চাউলৰ প্ৰকাৰৰ ভিত্তিত জহা এবিধ লাহিধান, অৰ্থাৎ জহা চাউলৰ পৰা জলপানো প্ৰস্তুত কৰিব পাৰি

প্ৰকাৰ

জহা বৰা ধান
বিভিন্ন প্ৰকাৰৰ জহা ধানসমূহ হৈছে এনেধৰণৰ:
 নামবিৱৰণক'লা জহামধ্যম আকাৰৰ, ক'লা চানেকীয়া বাকলিবগা জহামধ্যম আকাৰৰ, শেঁতা হালধীয়া বাকলি, প্ৰতিটো ধানৰ গুৰি অংশত একোডাল দীঘল শুংযুক্তৰামপাল জহাকণ জহাচুটি আকাৰৰ, শেঁতা হালধীয়া বাকলিমাণিকীমধুৰি জহাকেতেকী জহাচুটি আকাৰৰ, হালধীয়া বাকলিতুলসী জহাগোবিন্দ তুুুুলসী জহাঘুগুলী জহা

তথ্য সংগ্ৰহ

শ্ৰেণী:শস্য
শ্ৰেণী:অসমৰ খাদ্য
শ্ৰেণী:ভাৰতৰ ভৌগোলিক স্বীকৃতি
জহান্স কেপলাৰ (; ২৭ ডিচেম্বৰ, ১৫৭১  ১৫ নৱেম্বৰ, ১৬৩০) এজন জাৰ্মান গণিতবিদ, জ্যোতিৰ্বিজ্ঞানী আৰু জ্যোতিষী আছিল তেওঁ ১৭শ শতিকাৰ জ্যোতিৰ্বৈজ্ঞানিক বিপ্লৱৰ অন্যতম প্ৰধান ব্যক্তিত্ব আছিল কেপলাৰৰ গ্ৰহীয় গতিসূত্ৰ আৰু কেপলাৰ কনজেকচাৰৰ কাৰণে তেখেত বিখ্যাত পৰৱৰ্তীসময়ৰ জ্যোতিৰ্বিজ্ঞানীসকলে তেখেতৰ লেখা 'এষ্ট্ৰনমিয়া নোভা', 'হাৰমোনিকেছ মুন্দি' আৰু 'এপিতোমে এষ্ট্ৰনমিয়াই কোপেৰনিকানাই' গ্ৰন্থসমূহৰ মাজত লেখা নীতিসমূহকে তেখেতৰ সূত্ৰ হিচাপে নামকৰণ কৰিছে

কৰ্মজীৱনত কেপলাৰ আছিল অষ্ট্ৰিয়াৰ গ্ৰাৎস চহৰত অৱস্থিত এখন স্কুলৰ গণিতৰ শিক্ষক যত তেওঁ প্ৰিন্স হান্স উলৰিখ ফন এগেনবেৰ্গৰ এজন ঘনিষ্ঠ সহযোগীতে পৰিণত হয় ইয়াৰ পাছত বিখ্যাত জ্যোতিৰ্বিজ্ঞানী ট্যুকো ব্ৰাহেৰ সহকাৰী হয় আৰু এটাসময়ত সম্ৰাট ৰুডলফ ২ আৰু তেওঁৰ দুই উত্তৰসূৰী মাটিয়াচ আৰু ফেৰ্ডিনাণ্ড ২ ৰ ৰাজগণিতবিদ হিচাপে কাম কৰে ইয়াৰ বাদেও অষ্ট্ৰিয়াৰ লিনৎস চহৰত গণিত পঢ়িছিল আৰু জেনাৰেল ভালেনষ্টাইনেৰ উপদেষ্টা হিচাপেও কাম কৰিছিল সমসাময়িকভাৱে তেওঁ আলোকবিদ্যাৰ মৌলিক নীতি লৈ কাম কৰিছে, প্ৰতিসৰণ দুৰবীনৰ এটা উন্নততৰ সংস্কৰণ নিৰ্মাণ কৰে যাৰ নাম বৰ্তমানেও কেপলাৰীয় দূৰবীণ হিচাপে পৰিচিত

কেপলাৰ যেতিয়া জীবিত অৱস্থাত আছিল তেতিয়া জ্যোতিৰ্বিজ্ঞান আৰু জ্যোতিষ শাস্ত্ৰৰ মাজত একো পাৰ্থক্য নাছিল, কিন্তু জ্যোতিৰ্বিজ্ঞানৰ সৈতে সুস্পষ্ট পাৰ্থক্য আছিল পদাৰ্থবিজ্ঞানৰ সেইসময়ত পদাৰ্থবিজ্ঞান প্ৰাকৃতিক দৰ্শনৰ এটা শাখা আছিল আৰু জ্যোতিৰ্বিদ্যা আছিল লিবাৰেল আৰ্টচৰ অন্তৰ্ভুক্ত গণিতৰ এটা উপশাখা কেপলাৰেও তেখেতৰ আবিষ্কাৰসমূহক ধৰ্মীয় যুক্তিৰ মাধ্যমেৰে সিদ্ধ কৰাৰ চেষ্টা কৰিছিল, তেওঁ মন কৰিছিল ঈশ্বৰে এটা মহাপৰিকল্পনাৰ অংশ হিচাপে বিশ্বজগত সৃষ্টি কৰিছে আৰু প্ৰাকৃতিক কাৰ্যকাৰণ অনুসন্ধানৰ মাধ্যমেই কেৱল সেই পৰিকল্পনাৰ কিছু বুজা সম্ভৱ  . "   ' ", . 11213. এইবাবেই বোধহয় কেপলাৰৰ গবেষণাকৰ্মক জ্যোতিৰ্বিজ্ঞান নুবুলি জ্যোতিৰ্বিদ্যা বুলিলেই বেছি যুক্তিসঙ্গত হব তেওঁ তেখেতৰ নতুন জ্যোতিৰ্বিদ্যাৰ নাম দিছিল "খ-পদাৰ্থবিদ্যা" ( ).  ,  , . , . 267 যাকে বিবেচনা কৰা যাব পাৰে এৰিষ্টটলৰ অধিবিদ্যাৰ জগতত এটা বিশেষ অভিযাত্ৰা.  , . 48 আৰু এৰিষ্টটলৰ "অন দ্য হেভেনচ" গ্ৰন্থৰ উত্তৰখণ্ড হিচাপে          ,  16, . 845 মূলকথা, জ্যোতিৰ্বিদ্যাক সৰ্বজনীন গাণিতিক পদাৰ্থবিদ্যাৰ এটা শাখা হিচাপে বিবেচনা কৰি তেওঁ ভৌত বিশ্বতত্ত্বৰ সুপ্ৰাচীন প্ৰথাক এটা নতুন আঙ্গিক মাত্ৰা প্ৰদান কৰিছিল. '  , . 12; ,   , . 7478

তথ্য সংগ্ৰহ

বাহ্যিক সংযোগ

 ., কেপলাৰ সম্পৰ্কিত সকলো তথ্যৰ ৱেবছাইট
   ("    ") কাৰ্নেগি-মেলন ইউনিভাৰ্সিটিত সংৰক্ষিত সম্পূৰ্ণ টেক্সট
 
        ("     ' "), লিণ্ডা হল লাইব্ৰেৰিত সংৰক্ষিত সম্পূৰ্ণ টেক্সট
  (১৯২০-এৰ গ্ৰন্থ    ছিৰিজেৰ অংশ)
 ভিয়েনা ইনষ্টিটিউট অফ অ্যাষ্ট্ৰোনমিত সংৰক্ষিত বিৰল গ্ৰন্থসমূহৰৰ ইলেকট্ৰনিক সংস্কৰণ
 
 অডিঅ   (২০১০)  , ইয়োহানেস কেপলাৰ ও তাৰ গ্ৰহীয় গতিসূত্ৰ
 ,  ., ' :      
 , , '   
 কেপলাৰ সম্পৰ্কিত ৰেফাৰেন্স
 , , কেপলাৰ আৰু "   "
 , ,    , ম্যাথপেইজেচ
  , .    গ্ৰন্থখনৰ ওপৰত ভিত্তি কৰে এনিমেশন
      , কেপলাৰৰ জীৱনৰ ওপৰত ভিত্তি কৰে ৰচিত নাটক, লেখক প্যাট্ৰিক গ্যাব্ৰিজ, ১৯৯৭
  , জীৱনীমূলক নাটক, লেখক ৰবাৰ্ট ল্যালোণ্ড, ২০১০
 

শ্ৰেণী:জাৰ্মানীৰ ব্যক্তি
শ্ৰেণী:মৃত ব্যক্তি
শ্ৰেণী:জ্যোতিৰ্বিজ্ঞানী
শ্ৰেণী:গণিতজ্ঞ
ড জহৰুল হক( ১১ অক্টোবৰ ১৯২৬  ১৮ জানুৱাৰী ২০১৭) এগৰাকী বিখ্যাত ইছলামিক বিদ্বান তেওঁ অসমীয়া, বঙালী আৰু ইংৰাজী ভাষাত পৱিত্ৰ কোৰআনৰ অনুবাদ কৰিছিল তেওঁ অসমীয়া ভাষাত পোন প্ৰথমবাৰৰ বাবে পৱিত্ৰ কোৰানক ভাঙনি কৰিছিল এজন জনস্বাস্থ্য বিষয়া হিচাপে তেওঁ জীৱনৰ শেষৰফালে ওমানত বাস কৰিছিল 

জীৱন আৰু শিক্ষা
১৯২৬ চনৰ ১১ অক্টোবৰ তাৰিখে অসমৰ কৰিমগঞ্জ জিলাৰ দেওবাৰী গাঁৱত ড জহৰুল হকৰ এক চুন্নী মুছলমান পৰিয়ালত জন্ম হৈছিল তেওঁ কলিকতা বিশ্ববিদ্যালয়ৰ পৰা জনস্বাস্থ্য অধ্যয়ন কৰিছিল তেওঁ উচ্চ শিক্ষাৰ বাবে আমেৰিকাৰ মিচিগান বিশ্ববিদ্যালয়লৈ যায় পিছলৈ তেওঁ অসমৰ স্বাস্থ্য সেৱাৰ সঞ্চালক হৈছিল লগতে তেওঁ বিশ্ব স্বাস্থ্য সংস্থাৰ ৰাষ্ট্ৰীয় পৰামৰ্শদাতা হিচাপে কাৰ্যনিৰ্বাহ কৰিছিল পিছলৈ তেওঁ ওমানলৈ যায় আৰু তাতে স্থায়ী ভাবে থাকিবলৈ লয় 
অনুবাদ
প্ৰায় বাৰ বছৰ অশেষ কষ্ট কৰাৰ পিছত তেওঁ ১৯৮৬ চনত বঙালী ভাষাত কোৰান অনুবাদ কৰে বঙালী ভাষাত অনুবাদ কৰিবলৈ লোৱাৰ আগতেই তেওঁ অসমীয়া ভাষাত কোৰান অনুবাদ কৰিবলৈ লৈছিল 

ড হকে কোৰানৰ অসমীয়া ভাঙনি তিনিটা খণ্ডত প্ৰকাশ কৰিছিল তাৰ পিছত ১৯৯৩ চনত তেওঁ ইংৰাজী ভাষাত কোৰান অনুবাদ কৰিবলৈ লৈছিল ২০০০ চনৰ ১ এপ্ৰিল তাৰিখে তেওঁ ১২৫০ পৃষ্ঠাজোৰা ট্ৰান্সলেচন এণ্ড কমেণ্টৰী অন দা হলি কোৰান প্ৰকাশ কৰে এইখন পৱিত্ৰ কোৰান পূব প্ৰকল্পৰ অধীন আছিল 

তেওঁৰ অসমীয়া অনুবাদ গ্ৰন্থখন গুৱাহাটীৰ বীণা লাইব্ৰেৰীয়ে প্ৰকাশ কৰিছিল 
মৃত্যু
২০১৭ চনৰ ১৮ জানুৱাৰী তাৰিখে ওমানৰ ৰাজধানী মস্কটত তেওঁৰ মৃত্যু হয় মৃত্যুৰ পিছত তেওঁক ওমানৰ কেন্দ্ৰীয় ৰাজহুৱা কবৰস্থানত সমাধিস্থ কৰা হয় 
তথ্য উৎস

বাহ্যিক সংযোগ
চমু জীৱনী
 - ড জহৰুল হকৰ বঙালী কোৰান
 ড হকৰ দ্বাৰা পৱিত্ৰ কোৰানৰ বঙালী আৰু অসমীয়া অনুবাদ ()

শ্ৰেণী:অসমৰ ব্যক্তি
শ্ৰেণী:অসমীয়া শিক্ষাবিদ
জাঁইফল  (; বৈজ্ঞানিক নাম:  ; শ্ৰেণী: ) হৈছে এবিধ সুগন্ধি মছলা জাঁইফল মছলাবিধ উদ্ভিদজোপাৰ গুটিৰ শাহ আৰু জাঁইপত্ৰী হ'ল গুটিটোক আৱৰি থকা ৰেটিকুলেট এৰিল অংশ এই গুটি আৰু এৰিলক আৱৰি এটা প্ৰায় ১.২৫ ছেণ্টিমিটাৰ ডাঠ পেৰিকাপ অংশ থাকে "গ্ৰন্থ ১"

উৎপত্তিস্থল
জাঁইফলৰ খেতি প্ৰধানত মালয়েছিয়া, ইণ্ডোনেছিয়া, ৱেষ্ট ইণ্ডিজ, ভাৰতবৰ্ষ, শ্ৰীলংকা আদিত কৰা হয় পৃথিৱীৰ মুঠ জাঁইফল উৎপাদনৰ শতকৰা ৮৫ ভাগ ইণ্ডোনেছিয়া আৰু গ্ৰিনেদাই উৎপন্ন কৰে ভাৰতবৰ্ষত ইয়াৰ খেতি তামিলনাডু, কেৰালা, কৰ্ণাটক, গোৱা আৰু মহাৰাষ্ট্ৰত কৰা হয় সাধাৰণতে উত্তৰ আৰু সেমেকা জলবায়ু অঞ্চলত জাঁইফলৰ খেতি ভাল হয়

আকাৰ
চিৰসেউজী, সুগন্ধিবিশিষ্ট এই মছলা উদ্ভিদজোপা সাধাৰণতে ৯ ৰ পৰা ১২ মিটাৰ পৰ্যন্ত ওখ হোৱা দেখা যায় যদিও প্ৰায় ২০ মিটাৰ পৰ্যন্তও ওখ গছ আছে ইয়াৰ ফলবিলাক পকিলে হালধীয়া বৰণৰ হয় আৰু নিজে নিজে সোঁমাজেৰে দীঘলীয়াকৈ ফাটি যায় তেতিয়া ৰঙচুৱা বৰণৰ এৰিলে আৱৰা জাঁইফলটো আকৰ্ষণীয়ভাৱে দৃশ্যভূত হয় জাঁইফল উদ্ভিদজোপাৰ পাতবোৰ ৫-১৫ ছেণ্টিমিটাৰ দীঘল আৰু ২-৭ ছেণ্টিমিটাৰ বহল হয়

খাদ্য সংযুতি
প্ৰতি ১০০ গ্ৰাম জাঁইফলত থকা খাদ্য সংযুতি:
 খাদ্যপ্ৰাণ পৰিমাণ পানী  ১৪.৩ গ্ৰাম প্ৰটিন  ৭.৫ গ্ৰাম ফেট  ৩৬.৪ গ্ৰাম কাৰ্বহাইড্ৰেট  ২৮.৫ গ্ৰাম ফাইবাৰ  ১১.৬ গ্ৰাম খনিজ পদাৰ্থ  ১.৭ গ্ৰাম কেলছিয়াম  ১২০ মিলিগ্ৰাম ফছফৰাছ  ১৪০ মিলিগ্ৰাম আইৰন  ৪.৬ মিলিগ্ৰাম ভিটামিন  1  ০.৩৩ মিলিগ্ৰাম ভিটামিন 2  ০.০১ মিলিগ্ৰাম নায়োছিন  ১.৪ মিলিগ্ৰাম

আলোকচিত্ৰৰ ভঁৰাল

তথ্য সংগ্ৰহ

শ্ৰেণী:বৃক্ষ
শ্ৰেণী:মছলা
জাঁজী নদী () হৈছ ব্ৰহ্মপুত্ৰ নদীৰ উত্তৰ পাৰৰ উপনৈ এই নদীখনে অসমৰ যোৰহাট আৰু শিৱসাগৰ জিলাৰ সীমা নিৰ্ধাৰণ কৰিছে নাগালেণ্ডৰ মোককচাং নগৰৰ উত্তৰ দিশৰ কোনো এক ঠাইৰপৰা জাঁজী নদীৰ উৎপত্তি হৈছে ১৯১৭ চনৰ মানচিত্ৰৰ মতে, জাঁজী নদী খনৰ দীঘ ১০৭ কি:মি: আৰু অৱবাহিকাৰ কালি ১৩৫০ বৰ্গ কি:মি:

গতিপথ
জাঁজী নদীখন নাগালেণ্ডৰ মোককচাং নগৰৰ কিছু উত্তৰ পৰা মেলেক নৈ নামেৰে ওলাই উত্তৰ-পশ্চিমমুৱা হৈ ১২ কি:মি: আহি উত্তৰ-পূৱমুৱা হয় তাৰ পিচত মেলেক নৈ খনে ১৬ কি:মি: আহি মেনুং নামৰ এখন নৈৰ লগ লাগি মেলেক নৈখনে জাঁজী নাম লয় জাঁজী নৈয়ে যোৰহাট আৰু শিৱসাগৰ জিলাৰ সীমাইদি বৈ আহি শিমলুগুৰিৰ পৰা উত্তৰমুৱা হৈ ৪ কি:মি: আহি আমগুৰি ৰেলপথ পাৰ হয়  আমগুৰিৰ পৰা উত্তৰ-পশ্চিমমুৱাহৈ বৈ আহি জাঁজী নামৰ ঠাইত ৩৭ নং ৰাষ্ট্ৰীয় ঘাই-পথ পাৰ হয়  তাৰ পাচত বহুতো যান আৰু সৰু নৈ লগ লাগি  ধনতোলা পায় তাৰ পৰা ৫ কি:মি: ভটিয়াই বনাই পায়, বনাই পৰা ৭ কি:মি: ভটিয়াই চীনাতলিৰ ন-জাঁজী ওচৰত নৈখন ঠেক হৈ আৰু ৫ কি:মি: আহি কুমাৰ গাঁৱত মিটং-মৰি জাঁজী নৈ সৈতে লগ লাগি জাঁজীমুখত ব্ৰহ্মপুত্ৰৰ লগ লাগে

তথ্য সংগ্ৰহ

শ্ৰেণী:অসমৰ নদী
জাং জি (, ; জন্ম: ১৯৩৭) এগৰাকী চীনা ঔপন্যাসিক আৰু গল্পকাৰ ইয়াৰ মাজতে, তেওঁ ১৯৮৬ চনত চলচ্চিত্ৰ পৰিচালক উ জুগুয়াংৰ জীৱনী এখনৰ সহ-লেখিকাও আছিল তেওঁ যুৱ প্ৰটাগনিষ্ট সকলৰ বাবে বা তেওঁলোকৰ সৈতে বিভিন্ন ধৰণৰ কিতাপ লিখাৰ কাম কৰিছিল, এই কিতাপবোৰ চীনৰ জুনিয়ৰ আৰু চিনিয়ৰ হাইস্কুলৰ পাঠ্যপুথিত অন্তৰ্ভুক্ত কৰা হয়  তেওঁ নাৰীবাদী কল্পকাহিনীৰ চীনৰ প্ৰথম অৱদানকাৰীসকলৰ মাজৰ এগৰাকী জাং জিয়ে নিজৰ কামসমূহত মানুহ আৰু প্ৰেমক ঘাইকৈ গুৰুত্ব দিছে তেওঁ প্ৰায়ে মাক আৰু জীয়েকৰ মাজৰ আৱেগিক সম্পৰ্কৰ ওপৰত গুৰুত্ব দিয়ে, যিটো মুখ্যতঃ প্ৰাৰম্ভিক দৰিদ্ৰতা আৰু তেওঁৰ মাকে তেওঁক প্ৰদান কৰা তীব্ৰ সুৰক্ষাৰ ভেটিত গঢ় লৈ উঠিছিল ১৯৯১ চনত জিৰ মাকৰ মৃত্যু হয় আৰু মাকৰ মৃত্যুৰ পিছত তেওঁ লিখা দ্য পাৰচন হু লাভড মি দ্য মষ্ট অন আৰ্থ ইজ গান নামৰ দীঘলীয়া আত্ম-বিবৃতিমূলক কাহিনীটোত তেওঁ মাতৃৰ জীৱনৰ অন্তিম আশীটা দিনৰ প্ৰত্যকটো দিন আৰু ৰাতিৰ বৰ্ণনা কৰিছিল তেওঁ তেওঁৰ মাকৰ আত্মোসৰ্গ, নিৰ্ভৰশীলতা আৰু সহনশীলতাৰ লগতে মাকৰ প্ৰতি তেওঁৰ বিবেচনা, অভিযোগ আৰু অনুশোচনাক মনত পেলাইছিল উপন্যাসখন মাক আৰু জীয়েকৰ মাজৰ প্ৰেমৰ এক সৰল আৰু আড়ম্বৰহীন অভিব্যক্তি

জাং জিৰ উপন্যাস লেডেন ৱিংছ ১৯৮২ চনত জাৰ্মান ভাষালৈ অনুবাদ কৰা হৈছিল আৰু ১৯৮৭ চনত ভিৰাগো প্ৰেছৰ দ্বাৰা ইংলেণ্ডত প্ৰকাশিত হৈছিল তেওঁক ১৯৮৫ চনত লেডেন ৱিংছৰ বাবে আৰু ২০০৫ চনত উইদাউট আ ৱৰ্ডৰ বাবে মাও দান সাহিত্য পুৰস্কাৰ প্ৰদান কৰা হৈছিল দুবাৰকৈ এই বঁটা লাভ কৰা তেওঁ প্ৰথম গৰাকী লেখক তেওঁ কেৱল মাও দান সাহিত্য পুৰস্কাৰ লাভ কৰা একমাত্ৰ লেখকেই নহয়, তেওঁ সমসাময়িক চীনৰ আটাইতকৈ প্ৰভাৱশালী লেখকসকলৰ মাজৰ এগৰাকী তেওঁ সমসাময়িক চীনৰ মহিলা লেখকসকলৰ প্ৰতিনিধি শব্দৰে তেওঁ বিভিন্ন জীৱন পথ আৰু ভিন্ন নিয়তিৰ সমুখীন হোৱা বিভিন্ন মহিলাৰ ছবি আঁকে, আৰু সমসাময়িক চীনৰ মহিলাসকলৰ পৰিস্থিতি তেওঁ অনন্য দৃষ্টিকোণৰ পৰা অন্বেষণ কৰে 

ব্যক্তিগত জীৱন
জাং জিয়ে ১৯৩৭ চনৰ ২৭ এপ্ৰিলত বেইজিংত জন্মগ্ৰহণ কৰিছিল, আৰু তেওঁক তেওঁৰ মাতৃয়ে লিয়াওনিং প্ৰদেশৰ ফুচুনৰ এখন গাঁৱত ডাঙৰ-দীঘল কৰিছিল জাং জিৰ জন্ম এটা সাধাৰণ অসামৰিক-কৰ্মচাৰী পৰিয়ালত হৈছিল তেওঁৰ মাক-দেউতাক খুব সৰু অৱস্থাত পৃথক হৈছিল, আৰু তাৰ পিছত তেওঁ তেওঁৰ মাকৰ সৈতে বাস কৰিছিল আৰু মাকৰ উপাধি গ্ৰহণ কৰিছিল জাং জি আৰু তেওঁৰ মাক ইগৰাকী সিগৰাকীৰ ওপৰত নিৰ্ভৰশীল আছিল আৰু অশান্ত সময়ত দীঘলীয়া, দৰিদ্ৰ জীৱন অতিবাহিত কৰিছিল তেওঁৰ মাতৃয়ে গাওঁৰ প্ৰাথমিক বিদ্যালয়ত শিক্ষক হিচাপে কাম কৰিছিল আৰু এগৰাকী সেৱক আৰু কাৰখানাৰ মেইল-মহিলা হিচাপে কাম কৰিবলৈ বাধ্য হৈছিল যেতিয়া তেওঁ প্ৰাথমিক বিদ্যালয় আৰু মধ্য বিদ্যালয়ত অধ্যয়নৰত আছিল তেতিয়া জাং জি সংগীত আৰু সাহিত্যৰ অনুৰাগী আছিল  ১৯৬০ চনত তেওঁ চীনৰ ৰেনমিন বিশ্ববিদ্যালয়ৰ (পিপলছ ইউনিভাৰ্চিটি) পৰিসংখ্যা বিভাগৰ পৰা স্নাতক ডিগ্ৰী লাভ কৰে আৰু যন্ত্ৰ উদ্যোগৰ প্ৰথমটো মন্ত্ৰালয়ত কাম কৰিবলৈ যায় 

জাং জিয়ে এগৰাকী গায়কৰ সৈতে বিবাহ পাশত আৱদ্ধ হৈছিল আৰু তেওঁলোকৰ টাং দি নামৰ এগৰাকী কন্যা সন্তান আছিল, ১৯৬৯ চনত তেওঁৰ স্বামীৰ সৈতে বিবাহ বিচ্ছেদ হয় সাংস্কৃতিক বিপ্লৱৰ সময়ত, তেওঁক "মে চেভেন্থ কেডাৰ স্কুল"লৈ প্ৰেৰণ কৰা হৈছিল আৰু ১৯৭২ চনত তেওঁ বেইজিংলৈ ঘূৰি আহিছিল আৰু যন্ত্ৰ উদ্যোগ মন্ত্ৰালয়ত কাম কৰিবলৈ গৈছিল জাং জিয়ে তেওঁৰ ব্যক্তিগত জীৱনত বহুতো দুখ-বেদনা সহ্য কৰিছে, তেওঁ তেওঁৰ শক্তিশালী অধ্যৱসায়ৰ দ্বাৰা দীৰ্ঘদিন ধৰি তিনি প্ৰজন্মৰ মহিলাৰ এটা পৰিয়ালক পোহপাল দি আহিছে 

তথ্যসূত্ৰ

বাহ্যিক সংযোগ

শ্ৰেণী:জীৱিত ব্যক্তি
শ্ৰেণী:চীনৰ ব্যক্তি
শ্ৰেণী:সাহিত্যিক
জাংদাও বডোচা () এগৰাকী বড়ো ভাষাৰ চলচ্চিত্ৰ পৰিচালক, চিত্ৰগ্ৰহণকাৰী আৰু সম্পাদক তেওঁ চলচ্চিত্ৰ পৰিচালনা বিষয়ত ভাৰতীয় চলচ্চিত্ৰ আৰু দূৰদৰ্শন প্ৰতিষ্ঠানৰ () ডিপ্লোমাধাৰী ৰাষ্ট্ৰীয় চলচ্চিত্ৰ বঁটা বিজয়ী বড়ো ভাষাৰ প্ৰথম পূৰ্ণদৈৰ্ঘ্যৰ কাহিনী-ছবি আলায়াৰণৰ তেওঁ পৰিচালনা, চিত্ৰগ্ৰহণ আৰু সম্পাদনা কৰিছিল তেওঁ পৰিচালনা কৰা দ্বিতীয়খন কাহিনী ছবি হল হাগ্ৰামায়াও জিনাহাৰি তেওঁ বহুকেইখন তথ্যচিত্ৰও নিৰ্মাণ কৰিছে

প্ৰাৰম্ভিক আৰু শিক্ষা জীৱন
১৯৫৯ চনৰ ১৩ জুলাইত ওদালগুৰি জিলাত বডোচাৰ জন্ম হয় তেওঁৰ দেউতাকৰ নাম আছিল ৰাধিকা ৰঞ্জন ব্ৰহ্ম আৰু মাকৰ নাম হাৰানি ব্ৰহ্ম স্কুলীযা শিক্ষা কোকৰাঝাৰত কলেজীয়া শিক্ষা শ্বিলঙৰ পৰা কলেজত থাকোঁতে তেওঁ মন কৰে যে সকলো প্ৰধান প্ৰধান ভাৰতীয় ভাষাত চলচ্চিত্ৰ নিৰ্মাণ হৈছে, কিন্তু বড়ো ভাষাত কোনো চলচ্চিত্ৰ তেতিয়ালৈ নিৰ্মাণ হোৱা নাই সেয়েহে ছবি নিৰ্মাণ কলা-কৌশল শিকিবলৈ তেওঁ পুনাৰ ভাৰতীয় চলচ্চিত্ৰ আৰু দূৰদৰ্শন প্ৰতিষ্ঠানলৈ () যোৱাৰ বাবে মনস্থ কৰে এনেতে ১৯৮১ চনত এখন আলোচনীত মুম্বাইৰ জেভিয়াৰ্চ ইঞ্চটিটিউট অৱ মাচ কমিউনিকেচনৰ উল্লেখ পাই তাত কিবা প্ৰকাৰে এবছৰীয়া বেচিক ফিল্ম মেকিঙৰ পাঠ্যক্ৰম এটাত নাম ভৰ্তি কৰে তাৰপিছত পুনাৰ ভাৰতীয় চলচ্চিত্ৰ আৰু দূৰদৰ্শন প্ৰতিষ্ঠানত নাম ভৰ্তি কৰে তাত প্ৰথম দুবছৰত তেওঁ ছবি নিৰ্মাণৰ সকলো বিষয়- যেনে চিত্ৰগ্ৰহণ, সম্পাদনা, শব্দগ্ৰহণ, পৰিচালনা আদিৰ বিষয়ে শিক্ষাগ্ৰহণ কৰে তৃতীয় অৰ্থাৎ চূড়ান্ত বৰ্ষতহে তেওঁ চলচ্চিত্ৰ পৰিচালনা সম্পৰ্কীয় বিশেষীকৃত পাঠ্যক্ৰম নিৰ্বাচন কৰে

চলচ্চিত্ৰ নিৰ্মাণ
ভাৰতীয় চলচ্চিত্ৰ আৰু দূৰদৰ্শন প্ৰতিষ্ঠানত পঢ়ি থকা অৱস্থাতে, তৃতীয় চেমিষ্টাৰৰ অন্তত কোকৰাঝাৰৰ কেইজনমান স্থানীয় ব্যক্তিৰ আৰ্থিক সহযোগত আলায়াৰণৰ শ্বুটিং আৰম্ভ কৰে ১৯৮৪ৰ ১৩ মাৰ্চত ছবিখনৰ মুহূৰত হয় আৰু ১৯৮৬ৰ ১৩ মাৰ্চত কোকৰাঝাৰৰ গঙ্গা টকীজত ছবিখনে মুক্তি পায় বড়ো দৰ্শকসকলে আলায়ৰণক আদৰি লয় কোকৰাঝাৰত ই এমাহ জুৰি চলে মাজেমাজে ইয়াৰ ৪-৫টা দৰ্শনীও অনুষ্ঠিত কৰিবলগীয়া হয়

১৯৯৬ চনত তেওঁৰ দ্বিতীয় কাহিনী ছবি হাগ্ৰামায়াও জিনাহাৰি মুক্তি পায় অবিশ্বাসনীয় কম বাজেটেৰে, অপেছদাৰী অভিনয়-শিল্পী আৰু ন-শিকাৰুৰ প্ৰডাকচন ইউনিটেৰে অৰণ্য বিষয়ক এই ছবিখন নিৰ্মাণ কৰি উলিয়াইছিল আলায়ৰণ আৰু হাগ্ৰামায়াও জিনাহাৰি দুয়োখনৰে চিত্ৰগ্ৰহণ আৰু সম্পাদনাৰ কামো কৰিছে

গুৱাহাটী দূৰদৰ্শন কেন্দ্ৰৰ বাবে লোককথাৰ ওপৰত ভিত্তি কৰি ১৪টা খণ্ডৰ থ্ৰি-ডি চুটি এনিমেচন ছবি নিৰ্মাণ কৰিছে

বডোচাই আন কেইবাখনো চলচ্চিত্ৰ আৰু তথ্যচিত্ৰও নিৰ্মাণ কৰিছে তাৰে ভিতৰত   (২০০১),    (২০০৩),      (২০০৫) আদি উল্লেখযোগ্য

স্বীকৃতি
 বডোচাৰ প্ৰথম কাহিনী ছবি আলায়াৰণলৈ সংবিধানৰ অষ্টম অনুসূচী বহিৰ্ভূত ভাৰতীয় ভাষাত নিৰ্মিত (বড়ো ভাষা) শ্ৰেষ্ঠ ছবিৰ ১৯৮৫ৰ ৰাষ্ট্ৰীয় চলচ্চিত্ৰ বঁটা
 হাগ্ৰামায়াও জিনাহাৰিৰ বাবে পৰিবেশ, সংৰক্ষণ, পৰিৰক্ষণ শিতানত ছবিখনে শ্ৰেষ্ঠ ছবিৰ ১৯৯৫ৰ ৰাষ্ট্ৰীয় চলচ্চিত্ৰ বঁটা

তথ্য উৎস

বাহ্যিক সংযোগ
 

শ্ৰেণী:অসমৰ ব্যক্তি
শ্ৰেণী:বড়ো জনগোষ্ঠীৰ ব্যক্তি
শ্ৰেণী:অসমৰ চলচ্চিত্ৰ পৰিচালক
শ্ৰেণী:বড়ো ভাষাৰ চলচ্চিত্ৰ পৰিচালক
শ্ৰেণী:অসমৰ চিত্ৰগ্ৰহণকাৰী
শ্ৰেণী:ভাৰতীয় চলচ্চিত্ৰ আৰু দূৰদৰ্শন প্ৰতিষ্ঠানৰ প্ৰাক্তন শিক্ষাৰ্থী
শ্ৰেণী:ভাৰতৰ চলচ্চিত্ৰ সম্পাদক
জাংফাই এবিধ লা জাতীয় পদাৰ্থ৷ জাংফাই জীৱাশ্মীভূত গছৰ ৰজন() আৰু ই সুগন্ধি দ্ৰব্য৷ ইয়াক অলংকাৰ প্ৰস্তুত কৰাৰ উপাদান আৰু ৰোগ নিৰাময়ৰ কাৰক হিচাপে ব্যৱহাৰ কৰা হয়৷ পুৰণি অসমত সাধাৰণ অসমীয়া মহিলাই সোণ আৰু ৰূপৰ সলনি জাংফাইৰ কেৰু পিন্ধিছিল৷ অসমীয়া মানুহৰ ইতিহাস, পৃ: নং ২১৮ নগেন শইকীয়া
চিংফৌ বুৰঞ্জীমতে পাটকাইৰ অৰ্থ:- পাট মানে জাংফাই আৰু কাই মানে উত্তম৷ অৰ্থাৎ সেইসময়ত পাটকাই পাহাৰটোত উৎকৃষ্টমানৰ জাংফাইৰ কাৰণে বিখ্যাত আছিল৷ পাটকাই পাহাৰত সেইসময়ত চিংফৌ, টাংচা আৰু আবৰসকলৰ বাসস্থান আছিল৷  জাংফাই প্ৰচুৰ পৰিমানে উপলব্ধ হৈছিল বাবে সেই জনগোষ্ঠীৰ লোকসকলে ভৈয়ামলৈ আহি জাংফাইৰ ব্যৱসায় কৰিছিল বুলি জনা যায়৷ খনিজাত জাংফাইৰ পৰা অসমৰ বিভিন্ন জনগোষ্ঠীয়ে নানা অলংকাৰ তৈয়াৰ কৰিছিল৷এজন মহাথেৰৰ জীৱনৰ খোজে খোজে, চাই এক্য গোঁহাই অৰুণাচলৰ টাংছা জনজাতি মহিলাসকলৰ জাংফাই কেৰু  চকুত লগা৷
খামটিসকলৰ পুৰুষসকলেও তিৰোতাৰ দৰে কাণত জাংফাই কেৰু পিন্ধিছিল৷ খামটি তিৰোতাসকলেও কাণত চকচকাই থকা জাংফাই কেৰু পিন্ধিছিল৷অসমৰ জনজাতি, পৃ: নং ২৫৩ সম্পা: শ্ৰী প্ৰমোদ চন্দ্ৰ ভট্টাচাৰ্য সোণৰ কেৰুৰ দৰে সোণ নোপোৱা সাধাৰণ লোকে সম্ভৱতঃ জাংফাইৰে কেৰু সাজি পিন্ধিছিল আৰু পৰৱৰ্তীকালত কেৰু নামৰ লগত জাংফাই নামটো সাঙোৰ খাই পৰিল৷ জাংফাই প্ৰকৃততে এবিধ বিশেষ গছৰ আঠাৰ পৰা সৃষ্টি হোৱা এক উজ্জল টান পদাৰ্থ৷
জাংফাইৰ খনি
পৃথিৱীৰ বিভিন্ন ঠাইত জাংফাই পোৱা যায়৷ বৰ অসমৰ পাটকাই পাহাৰত জাংফাই পোৱা যায়৷ গছ-গছনিৰ মাজত মাটিৰ তলত কত জাংফাই পোৱা যায় তাক অভিজ্ঞ মানুহেহে কব পাৰিছিল৷ পাতল হালধীয়া বৰণৰ মূল্যবান জাংফাই মাটিৰ ওপৰিভাগৰ পৰা ৪০ ফুটমান তলতহে উপলব্ধ হৈছিল৷ তদুপৰি ইউৰোপৰ লিথুৱেনিয়া দেশত জাংফাইৰ এক বৃহৎ খনি আছে৷ বাল্টিক সোণ আখ্যা দিয়া জাংফাই সূদুৰ অতীতত ইয়াত প্ৰচুৰ পৰিমাণে পোৱা গৈছিল৷ জাংফাইৰে বিভিন্ন অলংকাৰ প্ৰস্তুত কৰা হয় আৰু লিথুৱেনিয়াৰ ভিলনিয়াছ চহৰত জাংফাইৰ কাৰুকাৰ্যৰ এক বৃহৎ প্ৰদৰ্শনী পতা হয়৷ তদুপৰি, ভিলনিয়াছৰ বহুসংখ্যক সংগ্ৰহালয়ত চাৰে চাৰি হাজাৰ জাংফাইৰ নমুনা সজাই থোৱা আছে৷

জাংফাই কেৰু
পুৰণিকালত অসমৰ জনজাতীয় মহিলাসকলৰ মাজত জাংফাই কেৰুৰ প্ৰচলন আছিল৷ কোনো কোনো জনজাতিৰ পুৰুষেও জাংফাইৰ কেৰু পিন্ধিছিল৷ সেইবোৰক মতা জাংফাই বোলা হৈছিল৷ জাংফাই কেৰুৰ এক বিশেষ বিশেষত্ব হল, ইয়াৰ ঠাৰি শকত অৰ্থাৎ কাণৰ বিন্ধাৰে সুমুৱাই দিয়া অংশ শকত আৰু কাণলতিত লিপিট খাই থকা অংশ পদুমপাহিৰ দৰে, যত বাখৰ পতোৱাও থাকে৷ ইয়াৰ ঠাৰিতো কিছুমানত বাখৰ পতোৱা থাকে৷

তথ্য উৎস

শ্ৰেণী:অসমৰ অলংকাৰ
জাংফাই জোনাক -      হৈছে ২০১২ চনৰ ১৩ জানুৱাৰী তাৰিখে মুক্তি লাভ কৰা এখন অসমীয়া চলচ্চিত্ৰ উৎপল কুমাৰ দাসে প্ৰযোজনা কৰা বোলছবিখন পৰিচালনা কৰে সঞ্জীৱ সভাপণ্ডিতে ৪২তম ভাৰতৰ আন্তঃৰাষ্ট্ৰীয় চলচ্চিত্ৰ মহোৎসৱ, গোৱাৰ ভাৰতীয় পেনোৰামা শিতানলৈ নিৰ্বাচিত হোৱা এইখন একমাত্ৰ অসমীয়া চলচ্চিত্ৰ      2,    17, 2012 তৃতীয় গুৱাহাটী আন্তৰ্জাতিক চলচ্চিত্ৰ মহোৎসৱতো চলচ্চিত্ৰখন প্ৰদৰ্শিত হয়   -         ,  28, 2012

কাহিনী
কাহিনীৰ আধাৰ হল অসমীয়া সমাজত প্ৰচলিত অন্ধবিশ্বাস আৰু তাৰ কুপ্ৰভাৱ, তাকে চলচ্চিত্ৰকাৰে দুটা সমসাময়িক কাহিনীৰ মাজেৰে উপস্থাপন কৰিছে এটা কাহিনীত আছে এজন সৰল কিশোৰ যি অনিচ্ছাস্বত্বেও সমাজৰপৰা বাবা (ভগৱান) বুলি স্বীকৃতি লাভ কৰে, আৰু আনটো কাহিনীত আছে এগৰাকী নিৰ্দোষী কিশোৰী যাক স্বাৰ্থলোভী জ্যোতিষী আৰু এজন অসাধু লোকে মিলি অভিসন্ধি কৰি ৰাইজৰ অন্ধবিশ্বাসৰ সুযোগ লৈ ডাইনী আখ্যা দি নৃশংসভাৱে হত্যা কৰে  -  (    ):            , ,  12, 2012

চিত্ৰগ্ৰহণ
হাই ডেফিনিছন ছনী ভিডিঅ কেমেৰাৰে ছবিখনৰ চিত্ৰগ্ৰহণ কৰা হয় হাই ডেফিনিছন কেমেৰাৰে চিত্ৰগ্ৰহন কৰা এইখনেই প্ৰথম অসমীয়া চলচ্চিত্ৰ          ,  21, 2012

ৰাইজৰ সঁহাৰি
চলচ্চিত্ৰ সমালোচকে চলচ্চিত্ৰখনৰ ভূয়সী প্ৰশংসা কৰে আৰু বহুতো বোলছবি মহোৎসৱত চলচ্চিত্ৰখন প্ৰদৰ্শিত হয়

কলা-কুশলী
প্ৰযোজক  উৎপল কুমাৰ দাস
পৰিচালনাচিত্ৰনাট্য  সঞ্জীৱ সভাপণ্ডিত
চিত্ৰগ্ৰহণকাৰী  পৰাশৰ বৰুৱা
সংগীত  অনিৰুদ্ধ বৰুৱা
সম্পাদনা  ৰাতুল ডেকা, সৌৰভ দত্ত
কলা নিৰ্দেশনা  অনুপ হাজৰিকা
ডি. আই. কালাৰিষ্ট  ৰজত শেঠ
মেক আপ  পৰাণ শৰ্মা
প্ৰযোজনা ব্যৱস্থাপক  দিগন্ত কলিতা, পংকজ কলিতা
ছাউণ্ড ৰেকৰ্ডিষ্ট  দেবজিত গায়ন
ভইচ ৰেকৰ্ডিষ্ট  যতীন শৰ্মা (ফিল্মক্ৰাফ্ট)
ফাইনেল মিক্স  দেবজিত চাংমাই, ৰাজকমল কলামন্দিৰ (মুম্বাই)

সন্মান
৪২তম ভাৰতৰ আন্তঃৰাষ্ট্ৰীয় চলচ্চিত্ৰ মহোৎসৱ, গোৱাৰ ভাৰতীয় পেনোৰামা শিতানলৈ নিৰ্বাচিত, ২০১১
তৃতীয় গুৱাহাটী আন্তৰ্জাতিক চলচ্চিত্ৰ মহোৎসৱত প্ৰদৰ্শিত, ২০১১
৫৮তম ৰাষ্ট্ৰীয় চলচ্চিত্ৰ বঁটাৰ বাবে মনোনীত (অসমীয়া ভাষাৰ শ্ৰেষ্ঠ ছবিৰ ৰাষ্ট্ৰীয় বঁটা শিতানত), ২০১১  -          ,  ,  21, 2011
হেবিটেট চলচ্চিত্ৰ মহোৎসৱত প্ৰদৰ্শিত, ২০১১   - () :       , ,  ,  9, 2011

তথ্য সংগ্ৰহ

শ্ৰেণী:২০১২ বৰ্ষৰ অসমীয়া চলচ্চিত্ৰ
শ্ৰেণী:অসমীয়া চলচ্চিত্ৰ
শ্ৰেণী:২০১০ দশকৰ অসমীয়া চলচ্চিত্ৰ
জাইটুন বানো (; ১৮ জুন ১৯৩৮  ১৪ ছেপ্টেম্বৰ ২০২১) এগৰাকী পাকিস্তানী কবি, চুটিগল্প লেখক, ঔপন্যাসিক, সম্প্ৰচাৰক আৰু খাইবাৰ পখতুনখোৱাত নাৰী অধিকাৰৰ সমৰ্থক আছিল তেওঁ মূলতঃ পাষ্টো আৰু উৰ্দু ভাষাত লিখিছিল কেতিয়াবা, তেওঁক খাতুন-ই-আৱাল (প্ৰথম মহিলা) বা "পাষ্টো কল্পকাহিনীৰ প্ৰথম মহিলা" বুলিও কোৱা হয়, যিটো সন্মানীয় উপাধি পষ্টুনসকলৰ নাৰী অধিকাৰৰ প্ৰতি তেওঁৰ অৱদানৰ স্বীকৃতি স্বৰূপে তেওঁক প্ৰদান কৰা হয় তেওঁ চৌবিশখনতকৈও অধিক গ্ৰন্থ লিখিছিল, য'ত তেওঁৰ প্ৰথম চুটিগল্প হিন্দৰা (আইনা) আছিল যিটো পাষ্টো ভাষাৰ অন্যতম বিশিষ্ট লেখা হিচাপে প্ৰকাশ পাইছে

 শিক্ষা আৰু নেপথ্য 
জাইটুনে চহৰৰ এখন বিদ্যালয়ৰ পৰা প্ৰাথমিক বিদ্যালয় আৰু মেট্ৰিক লাভ কৰে আৰু পিছলৈ ইছলামিয়া কলেজ বিশ্ববিদ্যালয়ৰ পৰা ব্যক্তিগত ছাত্ৰ হিচাপে পাষ্টো আৰু উৰ্দু ভাষাত স্নাতকোত্তৰ ডিগ্ৰীলাভ কৰে শিক্ষা সমাপ্ত কৰাৰ পিছত তেওঁ বিভিন্ন শিক্ষানুষ্ঠানত অধ্যাপনা কৰে, বিশেষকৈ পেছাৱাৰ পাব্লিক স্কুলত আৰু পিছলৈ পাকিস্তান ব্ৰডকাষ্টিং কৰ্প'ৰেশ্যনত যোগদান কৰে আৰু প্ৰযোজক হিচাপে কাম কৰেলেখাৰ ক্ষেত্ৰত আত্মপ্ৰকাশ কৰাৰ পূৰ্বে তেওঁ ৰেডিঅ' পাকিস্তান আৰু চৰকাৰী মালিকানাধীন টেলিভিছন চেনেল পাকিস্তান টেলিভিছন কৰ্প'ৰেশ্যনৰ সৈতে জড়িত আছিল৷

সাহিত্যিক জীৱন 
বানোৱে ১৯৫৮ চনত নৱম শ্ৰেণীত পঢ়ি থকাৰ সময়তে হিন্দৰা (আইনা) নামৰ প্ৰথমটো চুটিগল্পৰ জৰিয়তে নিজৰ সৃষ্টিযাত্ৰা আৰম্ভ কৰিছিল ১৯৫৮ চনৰ পৰা ২০০৮ চনৰ ভিতৰত উৰ্দু আৰু পাষ্টো ভাষাত কল্পকাহিনী গ্ৰন্থ আৰু চুটিগল্প লিখিছিল তেওঁৰ প্ৰকাশনসমূহৰ ভিতৰত আছে মাত বাংগ্ৰী, খোবুনা (১৯৫৮), জুয়াণ্ডি ঘমুনা (১৯৫৮), বাৰ্জে আৰ্জু (১৯৮০), আৰু ৱাকট কী ডেহলিজ পাৰ (১৯৮০) তেখেতে ১৯৫৮ চনৰ পৰা ২০১৭ চনৰ ভিতৰত লিখা দা শ্বাগু মাজাল (বালিৰ মাজেৰে যাত্ৰা) নামৰ চুটিগল্প প্ৰকাশ কৰে

মৃত্যু
২০২১ চনৰ ১৪ ছেপ্তেম্বৰ তাৰিখে পাকিস্তানৰ পেছাৱৰৰ লেডি ৰিডিং চিকিৎসালয়ত ৰোগজনিত কাৰণত তেওঁ মৃত্যু হয়৷
 তথ্যসূত্ৰ 
শ্ৰেণী:পাকিস্তানৰ ব্যক্তি
শ্ৰেণী:পাকিস্তানৰ মহিলা অধিকাৰ কৰ্মী
শ্ৰেণী:কবি
শ্ৰেণী:গল্পকাৰ